Akcija čišćenja obala Drine i Rzava, te izletišta Bikavac | 058.ba\nAkcija čišćenja obala Drine i Rzava, te izletišta Bikavac\nVIŠEGRAD – U Višegradu je juče pokrenuta ekološka akcija „Od izvora do mora“, u kojoj učesnici čiste obale Drine i Rzava, te izletište Bikavac.\nCilj ovog projekta, koji je podržala opština Višegrad, a pokrenula kompanija „Koka-Kola“ jeste da podstiče i promoviše edukaciju i jača svijest građana o značaju odgovornog odlaganja ambalažnog otpada.\nResorni ministar Staša Košarac zahvalio je „Koka-Koli“ što pokazuje društvenu odgovornost i što, u saradnji sa lokalnom strukturom u Višegradu, entitetskim institucijama i resornim ministarstvom, želi intenzivno da radi na očuvanju životne sredine.\nOn je istakao značaj očuvanja životne sredine i prirodnih ljepota u Republici Srpskoj i Federaciji BiH, te pozvao i druge kompanije da se priključe ovakvoj aktivnosti.\n„U svakoj sredini moramo ostaviti jednu vrstu ekološkog pečata s ciljem da smo primarno orijentisani na očuvanje životne sredine jer bez čiste prirode ne možemo obezbijediti adekvatno zdravlje svakog čovjeka. Ovo je projekat koji nam govori kako zajednički možemo dati značajan doprinos promjeni svijesti svakog čovjeka u ovoj zemlji“, rekao je Košarac novinarima u Višegradu.\nOn smatra da entitetske vlasti i resorna ministarstva ulažu dodatne napore da se obezbijedi što više sredstava za sprovođenje projekata i da su u tome uspješni jer su to pitanje stavili kao prioritetno, motivisani time da su potpisnici Sofijske deklaracije, te da je „zelena agenda“ važna.\n„U Višegradu, koji ima dvije rijeke, potreban je dodatni napor kako bi se riješilo pitanje plutajućeg otpada. O tome sam po preporuci srpskog člana Predsjedništva BiH Milorada Dodika razgovarao sa premijerom Crne Gore Zdravkom Krivokapićem i predstavnicima Vlade Srbije i dogovoreno je da se to pitanje u narednom periodu riješi uz pomoć međunarodnih organizacija“, rekao je Košarac.\nRukovodilac Službe za prodaju u „Koka-Koli“ Dušan Mitrev rekao je da su ponosni što su pokrenuli projekat „Od izvora do mora“.\n„U Višegrad smo došli da pozitivno utičemo na zaštitu životne sredine. Plan je da imamo akcije u sedam gradova BiH i da nam ovo postane tradicija“, istakao je Mitrev.\nDejan Furtula iz višegradskog „Eko-centra“ rekao je da mu je drago što je ovo udruženje prepoznato kao adekvatan partner i što je Višegrad izabran kao polazna tačka projekta.\n„Znamo sa kakvim ekološkim problemima se naša opština suočava. Imali smo veliki priliv plutajućeg otpada na početku godine. `Koka-Kola` je dala veliku snagu i drago nam je da je akcija okupila veliki broj ljudi“, naglasio je Furtula.


Teroristi u Siriji planiraju hemijski napad - 29.06.2017, Sputnik Srbija\nTeroristi u Siriji planiraju hemijski napad\nTerorističke grupe u Siriji pripremaju provokaciju sa primenom hemijskog oružja u jednoj od oblasti provincije Dare, saopštio je diplomatski izvor za Sputnjik. 29.06.2017, Sputnik Srbija\n© AFP 2021 / JM LOPEZStudenti Univerziteta u Alepu pokazuju Sirijcima kako da stave zaštitnu opremu u slučaju hemijskog napada\nTerorističke grupe u Siriji pripremaju provokaciju sa primenom hemijskog oružja u jednoj od oblasti provincije Dare, saopštio je diplomatski izvor za Sputnjik.\nPrema njegovim rečima, na osnovu informacija dobijenih iz pouzdanih izvora iz kruga vojno-političkog rukovodstva Sirije, teroristi su operaciju pripremali poslednjih nekoliko nedelja.\n„Prema planu terorista, u najskorije vreme će dići u vazduh municiju punjenu toksičnim materijama u jednoj od oblasti provincije Dare. Provokacija će biti izvedena po uzoru na situaciju u provinciji Idlibu početkom maja 2017. godine“, rekao je izvor.\nOn je istakao da će za pokrivanje provokacije biti angažovani profesionalni novinari.\n„Cilj provokacije je da se podstakne početak invazije koalicionih snaga predvođenih SAD na teritoriju Sirije, a zatim nasilno svrgavanje aktuelne vlasti u Siriji“, kazao je diplomata.\nOn je dodao da je 29. juna Rusija obavestila vojno rukovodstvo koalicije o planovima terorista.


Održan seminar za novinare pod nazivom ,,Piši, ne diskriminiši” - TV 4S\nOdržan seminar za novinare pod nazivom ,,Piši, ne diskriminiši”\nOd tv4s\t Poslednja obnova feb 22, 2019\nUdruženje Centar za edukaciju i razvoj održalo je seminar za novinare na temu o pravima dece na onlajn medijima, pod nazivom ,,Piši, ne diskriminiši”.\nNa skupu su govorili:Milica Ivanović, urednica portala Jugmedia, dopisnica Bete i Blica, Dragan Milić, advokat,stručnjak za autorska prava i industrijske svojine, medijska, internet i IT prava, uključujući zaštitu podataka ličnosti i Gordana Anđelković, specijalni pedagog s višegodišnjim iskustvom u radu Službe za zaštitu dece i mladih Centra za socijalni rad u Leskovcu.\nNa osnovu petnaestodevnih istraživanja lokalnih portala od strane Centra za edukaciju i razvoj i portala Jugmedia, koji u kontinuitetu prati nasilje nad decom,konstatovano je da se u svakom sedmom tekstu o nasilju nad decom otkrije njihov identitet, često pod pritiskom samih roditelja, koji na taj način žele da zauzmu pozicije kod sudskih organa.\n,,Uvek je postojala ta imaginarna, kontraverzna granica između privatnog i javnog, koja nije jasno podvučena i koja se u svakom konkretnom slučaju mora pronaći.Vi kao novinari, morate biti sposobni i obučeni da je prepoznate i da uvek znate dokle smete da idete, a kada tu granicu ne smete da pređete”, rekao je advokat Dragan Milić.\nSeminar je organizovan u sklopu realizacije projekta „Piši, ne diskriminiši“, koji se sufinansira sredstvima Ministarstva kulture i informisanja Vlade Republike Srbije.\nLeskovac na Međunarodnom sajmu turizma promovisao turističke potencijale\nU Obiliću obeležena 102. godišnjica od Topličkog ustanka


Patrijarh obećao Dritanu da NEĆE sa Krivokapićem potpisati Temeljni ugovor? - Politički.rs\n“Nisam imao priliku da pročitam Temeljni ugovor. To je u nadležnosti vlade, i što ona usaglasi sa drugom stranom za mene je prihvatljivo. Legalista sam”, kazao je Bečić novinarima u skupštini odgovarajući na pitanje da li je vreme za potpisivanje Temeljnog ugovora.\nIzvori Bete, medjutim ne isključuju ni takvu mogućnost imajući u vidu da je vlada na sednici u sredu iskazala “apsolutnu spremnost” za potpisivanje Temeljnog ugovora sa SPC u što kraćem roku, kao i činjenicu da je za kraj naredne sedmice zakazana rasprava o nepoverenju Krovokapićevoj vladi.\nVlada je u sredu usvojila informaciju i iskazala “apsolutnu spremnost” za potpisivanje Temeljnog ugovora sa SPC, u najkraćem vremenskom roku. Do takvog stava i aktuelizovanja ove teme dolazi u trenutku kada je Crna Gora u političkoj i institucionalnoj krizi.\nAbazovićev savez je, zajedno sa opozicijom, inicirao smenu vlade, dok je Krovokapić tražio skraćenje mandata skupštini i izbore. Prethodno je Krivokapić od skupštine tražio smenu Abazovića. Krivokapić je u medjuvremenu razrešio Abazovića sa dužnosti koordinatora službi bezbednosti i ukinuo nadležnosti pojedinim ministrima sa kojima nije u dobrim odnosima.\nPotpredsednik vlade Abazović je predložio formiranje manjinske vlade, protiv čega su Krivokapić i njemu lojalni ministri. Abazović je, medjutim, ranije saopštio da je predvideo da jedan od prioriteta nove izvršne vlasti bude potpisivanje Temeljnog ugovora sa SPC.\nTagged: CRNA GORA, DRITAN ABAZOVIĆ, PATRIJARH PORFIRIJE, TEMELJNI UGOVOR, ZDRAVKO KRIVOKAPIĆ


"Navodi da su vlasti u Srbiji godinama znale gdje se krije Mladić su gluposti" - Klix.ba\nBoris Tadić za CNN\t"Navodi da su vlasti u Srbiji godinama znale gdje se krije Mladić su gluposti"\n27.5.2011. u 08:44\t0\n"Navodi da su vlasti u Srbiji godinama znale gdje se krije Mladić su gluposti"\nPredsjednik Srbije Boris Tadić odbacio je kao "glupost" navode da su vlasti u Srbiji godinama znale gdje se krije komandant Glavnog štaba Vojske Republike Srpske Ratko Mladić i da su samo čekale pogodnu priliku da ga uhapse.\n"Kada je reč o tom komentaru da smo godinama znali gde je Ratko Mladić, upotrebit ću nimalo diplomatski rečnik - to je glupost", rekao je Tadić za CNN.\nOn je naglasio da je Vlada Srbije od početka mandata naporno radila na hapšenju Mladića.\nTadić je rekao da ne zna tačno ko je štitio Mladića koji je u bjekstvu zvanično od kraja 1996. godine, dodajući da je u početku procesa imao zaštitu nekih pripadnika srpske vojske, ali da su ga kasnije štitili samo malobrojni članovi porodice. "U početku tog procesa potpuno sam siguran da su ga štitili neki ljudi u našoj vojsci, ali na kraju tog procesa ne verujem da je to bio slučaj", rekao je Tadić.\nPredsjednik Srbije naglasio je da poslije hapšenja Mladića sve optužbe za ratne zločine moraju da budu istražene, uključujući i optužbe o trgovini ljudskim organima na Kosovu i Metohiji.\nGeneral Mladić uhapšen je jučer u selu Lazarevu kod Zrenjanina.Akciju su izvele koordinisano srpska Bezbjednosno-informativna agencija i Služba za otkrivanje ratnih zločina.\nNa protestima u Beogradu privedeno 35 osoba\n27.05.2011. u 08:48\n"Hapšenje Mladića je važno za Srbiju i cijelu regiju"\n27.05.2011. u 08:32\nNajnovijeNajčitanijePreporukeAfirmacija PDP-a 18mBorenović Dodiku poslao tortu i zahvalnicu za besplatnu promocijuŠefica kluba SDS-a 28mPandurević: Najveći problem SNSD-a je zamjenik direktora OSA-e koji "ne podnosi raporte"Prenoćili vani 43mMalinari nastavili protest u Vitezu: Ne damo svoj trud ispod tri markeNema kapaciteta 56mBradara: Nema saglasnosti za održavanje sjednice Doma naroda PFBiHPotvrđeno 1hEU ne razmatra uvođenje sankcija Dodiku, Njemačka zabrinuta stanjem u BiHProtestno pismo 21h 36mDirektor TVSA zabranio objavu vijesti da nema vode, nepodobnim novinarima isključuju internetKolaps 20h 47mOluja pogodila Istanbul: Ulice poplavljene, prekinut željeznički i trajektni saobraćajOtkrivamo 19h 53mKo su članovi komisije koja bi na mjestu Tašlihana gradila novi objektGlavni odbor SDA 23h 32mIzetbegović i Petrović za nove investicije: Azerbejdžan ulaže u fabriku u DobojuPrebačene na KUM 22h 5mSarajevo: Tri osobe povrijeđene u prevrtanju automobila kod VlakovaProtestno pismo 400Direktor TVSA zabranio objavu vijesti da nema vode, nepodobnim novinarima isključuju internetIdeja za pohvalu 308Tarik Arnautović iz Danske za najmlađe komšije na travničkom Kalibunaru pravi igralište od drvetaPrazni objekti 306Gasi se petnaest škola u RS-u, nema dovoljno učenikaGlavni odbor SDA 304Izetbegović i Petrović za nove investicije: Azerbejdžan ulaže u fabriku u DobojuKolaps 296Oluja pogodila Istanbul: Ulice poplavljene, prekinut željeznički i trajektni saobraćaj Anketa


Onlajn svetovi sahranjuju privatnost\nod Admin taj Sub 31 Okt 2009 - 3:50\nPrivatnost je pojam koji ne postoji na popularnim mrežama za socijalnu inetrakciju. Posebno su ugrožena deca koja ostavljaju celom svetu čak i brojeve telefona. Tu se otvara prostor za razne zloupotrebe i „podmetanja“.\n„Socijalno umrežavanje“ na sajtovima poput Fejsbuka, Tvitera ili nemačkog Študi fau ceta, omogućava četovanje, kačenje privatnih fotografija i učlanjivanje u razne grupe. Međutim, da bi postali članovi, korisnici moraju da napišu informacije kao što su imena, dan rođenja, interesi, politička orijentacija i pripadnost određenoj veri.\n„Posle nekog vremena stičemo utisak da su nam neki stranci bliži od naših starih prijatelja, braće ili sestara koji nisu na Fejsbuku“, piše Georg Dic, novinar Zidojče cajtunga o jednoj od brojnih onlajn mreža, koje se sve češće kritikuju sa raznih strana.\n„Veoma često deca i mladi na svojim stranicama objavljuju privatne podatke: adrese, interesovanja, naklonjenost prema nečemu, čak i telefonske brojeve - nesvesni opasnosti zloupotrebe tih podataka. Roditelji često nemaju pojma koje stranice njihova deca na Internetu gledaju, koga tamo sve mogu da sretnu i koje privatne podatke objavljuju“, objašnjava Petra Kajn iz policijske Centrale za koordinaciju mladih u Hesenu.\nNa Internetu se lako „podmeće“\nDakle, privatnost nestaje, a socijalni pritisak na decu raste. Istraživanja pokazuju da već od šestog razreda osnovne škole, učenici ne prate dovoljno modu i nisu „in”, ako nisu prijavljeni na Študi fau cet (Studivz).


Svi učesnici 4. Energetskog samita saglasni: Nužno usvajanje strategije na državnom nivou - Index.ba\nSvi učesnici 4. Energetskog samita saglasni: Nužno usvajanje strategije na državnom nivou\nUsvajanje strategije reforme energetskog sektora na državnom nivou jedna je od ključnih preporuka koje su proizašle iz trodnevne diskusije najrelevantnijih aktera energetskog sektora tokom protekla tri dana na 4. Energetskom samitu u Neumu.\nIzvršna i zakonodavna vlast moraju aktivnije raditi na reformi kroz provedbu postojećih strateških dokumenata.\nNeovisnost regulatornih komisija je ključna za stabilan i transparentan energetski sektor, a regulatorne komisije trebale bi imati aktivnu ulogu i trebala bi im se dodijeliti nadležnost u energetskoj efikasnosti.\nNa putu ka samoodrživom energetskom sektoru u Bosni i Hercegovini prioritet treba dati energetskoj efikasnosti, smanjenju emisija, obnovljivim izvorima energije i gasu kao prijelaznom gorivu.\n“Vlade i parlamenti trebaju početi raditi da učine energetski sektor transparentnijim i povoljnim za investitore. Prije svega, BiH treba unaprijediti efikasnost postupka ishođenja dozvola za energetske objekte, povećati znanje u administraciji te putem jasnih smjernica pripremiti investitore za investicije”, istakao je Mak Kamenica, zamjenik direktora USAID EIA projekta.\nPrethodni članakSDP BiH: Neprihvatljiv način na koji je uhapšen Atif Dudaković\nNaredni članakSkupština USK objavila Deklaracija o osudi hapšenja Dudakovića, LS Fikreta Abdića napustila sjednicu


Rudnički sindikat i Vlada TK insistiraju na provođenju Sporazuma sa Elektroprivredom BiH - Akta.ba\n08.09.2021. 11:53 / Izvor: Akta.ba\nSamostalni sindikat radnika rudnika Federacije Bosne i Hercegovine i Vlada TK insistiraju na dosljednom provođenju Sporazuma kojeg su u maju potpisali "Elektroprivreda BiH" d.d. Sarajevo i Samostalni sindikat radnika rudnika Federacije BiH.\nSindikat rudnika i Vlada Tuzlanskog kantona traže od JP "Elektroprivreda BiH" d.d.-Sarajevo da intenzivira i uspostavi potrebnu dinamiku u dokapitalizaciji Rudnika uglja "Kreka" u Tuzli, a kako bi se osigurali uslovi za realizaciju planiranih proizvodnih rezultata.\nVlada Tuzlanskog kantona poziva Rudnike uglja "Kreka" i Sindikat radnika rudnika da po odredbama Zakonu o radu Federacije BiH i Zakona o mirnom rješavanju sporova u FBiH prije svega okončaju proces mirenja, te da sva otvorena pitanja rješavaju daljim dijalogom u skladu sa Sporazumom kojeg su JP "Elektroprivreda BiH" d.d. Sarajevo i Samostalni sindikat radnika rudnika Federacije BiH potpisali 19. maja 2021. godine u Sarajevu.\nRudarski sindikati i Vlada pozivaju JP "Elektroprivreda BiH" d.d. Sarajevo da proces reorganizacije i restrukturiranja Rudnika uglja "Kreka" u Tuzli realizuju u skladu sa Kolektivnim ugovorom o pravima i obavezama poslodavaca i radnika u oblasti rudarstva u Federaciji BiH i Sporazumom kojeg su potpisali 19. maja.\nTakođer Sindikati i Kantonalna vlada zahtijevaju od Elektroprivrede BiH da restrukturiranje Rudnika uglja "Kreka" u Tuzli na planu ljudskih resursa realizuje u skladu sa tačkama 3. i 4. navedenog Sporazuma.\nImajući u vidu poseban interes javnosti, ali i javni interes, rudarski sindikati i Vlada Tuzlanskog kantona zahtijevaju od "Elektroprivrede BiH" da, radi brojnih razloga, javno predstave procjenu mogućnosti realizacije investicionog projekta u TE "Tuzla" u Tuzli-BLOK 7.


Loš kvalitet vazduha je jedan od uzroka smrtnosti, skraćenja životnog veka i povećanih zdravstvenih troškova na Zapadnom Balkanu. Zagađenje vazduha nam skraćuje i oduzima živote, zbog posledica istog smo sve češće kod lekara lečeći se od raznih respiratornih bolesti. Kampanja "Ujedinjeni Balkan za čist vazduh" poziva građane i građanke iz zemalja Zapadnog Balkana da se priključe borbi kako bi zajedničkim snagama poboljšali kvalitet vazduha i produžili život svih nas.\nZajednički istraživački centar Evropske unije ističe da zagađenje vazduha u proseku doprinosi smanjenju očekivanog životnog veka između 0,4 i 1,3 godine u zemljama Zapadnog Balkana. Prema podacima Svetske zdravstvene organizacije, u regionu loš kvalitet vazduha godišnje prevremeno oduzme čak oko 13.500 života, dok zdravstveni troškovi termoelektrana na ugalj na Zapadnom Balkanu doprinose troškovima koji se procenjuju na 1,2-3,4 milijardi EUR godišnje.\nPosledice zagađenja najviše pogađaju građane i građanke nižeg ekonomskog i socijalnog statusa, koji su često izloženiji zagađenju vazduha, jer žive u područjima većeg intenziteta saobraćaja i blizu izvora zagađenja, poput elektrana i industrijskih objekata. Uz to, u većini slučajeva siromašni ljudi rade na „prljavim“ poslovima sa profesionalnom izloženošću isparenjima, praškastim materijama, gasovima i teškim metalima. Kada se na ovakve uslove života, dodaju i promene klime koje dodatno doprinose rastu zagađenja, rezultat je skraćeni životni vek, posebno starijih ljudi i dece mlađe od pet godina.\nKampanjom "Ujedinjeni Balkan za čist vazduh" zahtevamo da se smanjenje zagađenja vazduha definiše kao nacionalni, regionalni i međunarodni prioritet i da se integriše u sve procese planiranja. Smatramo da je potrebno povećati novčana sredstva u budžetu za kontrolu zagađenja i uspostaviti sisteme za praćenje zagađenja i njegovih zdravstvenih efekata.\nKako bi se unapredio nadzor nad zagađivačima i poboljšao kvalitet vazduha potrebno je izgraditi multisektorska partnerstva na lokalnom, nacionalnom i regionalnom nivou. Prevencija nezaraznih\nbolesti koje su posledica lošeg kvaliteta vazduha mora biti integrisana među prioritete ekoloških i zdravstvenih politika.\nDa zajedno produžimo život, priključi se solidarnoj borbi građana Zapadnog Balkana, budi deo kampanje “Ujedinjeni Balkan za čist vazduh”.\nZa informacije o kampanji možete se obratiti ovde


Tanjug 3. marta 2021. 12:33\nRIM – Predsednik stranke Forca Italija, Silvio Berluskoni, kako prenosi list “La Stampa”, izjavio je da ruska vakcina “Sputnik V” funkcioniše odlično i da bi Italija trebala kupiti tu vakcinu na slobodnom tržistu.\nBerluskoni nije jedini koji insistira da se vakcine traže na drugoj strani, budući da sistem Evropske unije za nabavku KOVAKS, do sada pokazuje ozbiljne mane, a zbog jednostranog smanjenja isporuka ugrožava i nacionalni plan vakcinacije u Italiji.\nI lider stranke “Liga” Mateo Salvini traži od vlade premijera Marija Dragija da sledi primer drugih zemlje EU, poput Austrije, Mađarske, Danske i Slovačke, koje su već donele odluku o nabavci ruske vakcine.\nU Italiji se za sada koriste vakcine Moderna, AstraZeneka i Biontek, čija je isporuka dogovorena putem jedinstvenog EU programa.\nProizvođači ovih vakcina su unapred dobili novac za istraživanje i proizvodnju leka, ali već treći mesec jednostrano smanjuju isporuku dogovornih količina vakcina.\nU Italiji koja ima 62 miliina stanovnika, do sada je vakcinisano oko 4, 4 miliona osoba.\nOnaj koji se vakciniše nema mogućnost da izabere kojom vakcinom će biti imuniziran.\nVlasti u Italji podsećaju da ruska vakcina “Sputnik V” još nije dobila odobrenje za upotrebu Evropske agencije za kontrolu lekova EMA.\nAli Mateo Salvini insistira da se ne čeka odobrenje Agencije, jer je “u pitanju zdravlje Italijana”.\nOd pre nekoliko dana EMA ispituje valjanost i američke vakcine Džonson i Džonson, i prema pisanju dela italijanskih medija, ta će vakcina uskoro dobiti „zeleno svetlo“ za upotrebu i Italiji.


Hronika - Results from #240\n"Možda će ti tamo biti bolje, imaćeš nove drugare": Potresna poruka sestre mladića koji je pronađen mrtav posle 79 dana potrage\n"Možda će ti biti bolje tamo, imaćeš nove drugare, a ja ću te uvek pamtiti kao mog čiku Miću i neću te nikada zaboraviti, ti ćeš me čuvati gde god da si, znam ja to... Samo mi je krivo što nisi duže ostao da se igramo i da ti pokažem motor kakav sam dobio..." Ovom potresnim rečima [...]\nNapisano 18 septembar 2019 . Objavljeno u Vesti iz zemlje\nVatrogasac ispao iz čamca, isekla ga elisa motora: Kolege šokirane, muškarac koji je upravljao čamcem u trenutku nesreće uhapšen\nNjegoš Radosavljević (28), pripadnik Vatrogasno-spasilačkog bataljona iz Kruševca, utopio se u ponedeljak u jezeru Ćelije. Potraga za njim trajala je satima, a onda su ronioci u noćnim satima pronašli njegovo telo. Kada su ga izvukli, na njegovom telu konstatovane su povrede slepoočnice i [...]\nU Višem javnom tužilaštvu u Šapcu juče je saslušan Petar Ž. (73), koji je u nedelju ujutro ubio svoju nevenčanu suprugu Sanju J. (42). Ubistvu je prethodila svađa, nakon čega je Petar lovačkom puškom sačmarom sa dva hica, u predelu grudi i vrata, usmrtio Sanju sa kojom je bio godinama u [...]\nJesen počinje u ponedeljak\nJesen na severnoj Zemljinoj polulopti počinje u ponedeljak, 23. septembra, saopštilo je Astronomsko društvo "Ruđer Bošković". Kako se navodi, u isto vreme za stanovnike južne Zemljine polulopte počinje proleće. Na dan početka jeseni Sunce u Beogradu izlazi u 6:25h, a zalazi u 18:34h, što [...]\nZapalila se lokomotiva teretnog voza, nema povređenih niti opasnosti po stanovništvo\nPožar na lokomotivi teretnog voza dogodio se danas u stanici Sremska Mitrovica, u nezgodi nema povređenih, a ni opasnosti po stanovništvo i životnu sredinu, saopštio je danas Srbija kargo. Kako se navodi u saopštenju, do požara je na trećem koloseku u toj stanici došlo u 18.40 na lokomotivi [...]\nRektorat i dalje u blokadi\nGrupa studenata, članova Udruženja "1 od 5 miliona" ne odustaje od zahteva da rektorka UB Ivanka Popović osudi upad aktivista SNS na Univerzitet Grupa studenata iz Udruženja „1 od 5 miliona“ već peti dan blokira Rektorat Univerziteta u Beogradu. Studenti su danas oko 16 sati dozvolili [...]\nNajveća simulacija udesa letelica: Vežba spasavanja na aerodromu "Nikola Tesla" (foto)\nVežba traganja i spasavanja punog kapaciteta "SAREX 38-19" počela je na aerodromu "Nikola Tesla" prikazom u noćnim uslovima po temi "Udes velikog vazduhoplova u okviru aerodromske zone“ Vežba traganja i spasavanja punog kapaciteta "SAREX 38-19" počela je na aerodromu "Nikola Tesla" prikazom u [...]\nU Beogradu tri saobraćajne nesreće, troje povređeno\nBeograd -- Tokom noći u Beogradu su se dogodile tri saobraćajne nesreće u kojima je troje ljudi lakše povređeno, rečeno je u Hitnoj pomoći. "Uobičajena noć u glavnom gradu. Primili smo 95 poziva, a zabeleženo je i 20 intervencija na javnim mestima", rekli su iz Hitne pomoći za Tanjug [...]\nPosle šamaranja u garaži u centru Beograda slično i u Čačku: Prvo se potukli pa ga izbo nožem nasred ulice zbog čarke u saobraćaju?!\nČAČAK - Na uglu ulica Župana Stracimira i Hajduk Veljkove u Čačku je u utorak u večernjim satima došlo do konflikta među učesnicima u saobraćaju, a potom i do tuče, u kojoj je teško povređen muškarac (24). Portparolka čačanske bolnice Biljana Kočović potvrdila je da je u bolnicu [...]\nĆerka ubijenog save grobara: Optuženi su mom tati dugovali pare\nPrethodnog dana bila sam s ocem. Pokazao mi je cedulju na kojoj je pisalo koliko mu je novca dužan Čekićević, a rekao mi je i da mu je Božović dužan novac za kola, rekla je Begovićeva Čula sam se s ocem na dan ubistva, uveče, rekao mi je da mu je na vrata dolazio "mali Vlade", misleći [...]\nJezivi detalji tragedije na jezeru, sve se počelo posle vežbe, svedoci tvrde: Trojica su izašla na obalu, ušle su tri devojke\nEksplozija kod Kikinde: Muškarac (48) teško povređen prilikom radova na gasnoj mreži\nDrama srpske porodice u Italiji: Beba pojela džoint, lekari je jedva spasli


Akcija: Ne potcenjuj ljudska prava - YIHR.rs\nAkcija: Ne potcenjuj ljudska prava\nInicijativa mladih za ljudska prava obeležava Dan ljudskih prava akcijom pod nazivom Ne potcenjuj ljudska prava u 11 gradova u Srbiji: Boru, Vrbasu, Vrnjačkoj Banji, Apatinu, Šidu, Bačkoj Palanci, Subotici, Kragujevcu, Novom Pazaru, Jagodini i Beogradu.\nInicijativa ovog 10. decembra poručuje građankama i građanima da ljudska prava nisu samo fraza i sintagma koja se mnogo koristi a ništa ne znači, već da je nivo poštovanja ljudskih prava i sloboda, mera kvaliteta svakodnevnog života. Inicijativa želi da podseti građanke i građane Srbije da su neke uobičajene mogućnosti i procedure zapravo obezbeđene i garantovane dokumentima za zaštitu ljudskih prava – poput školovanja, lečenja, putovanja.\nUjedno, Inicijativa želi da pozove na solidarnost sa onim građankama i građanima kojima najosnovnija ljudska prava nisu obezbeđena: poput hiljada ljudi bez lične karte i zdravstvene knjižice, devojkama i ženama koje stupaju u prisilne brakove, ilegalnih migranata kojima su oduzete putne isprave, LGBT osobama koje ne mogu stupiti u brak sa osobama koje vole, novinarima/kama i aktivistima/kinjama kojima su emisije, tekstovi i sajtovi cenzurisani.\nU Beogradu akcija će početi u 12 časova ispred Pravnog fakulteta, na Platou Slobodana Jovanovića.\nLokacije na kojima se održava akcija u ostalim gradovima (takođe s početkom u 12 časova):\nSubotica: Trg slobode, ispred Gradske kuće\nBačka Palanka: kod stepeništa na Gradskom trgu\nŠid: kod fontane u Gradskom parku\nVrbas: Trg Nikole Pašića\nApatin: ulica Srpskih vladara\nU Jagodini, Boru, Vrnjačkoj Banji, Kragujevcu i Novom Pazaru aktivisti i aktivistkinje Inicijative biće na gradskim ulicama i trgovima.\nUkoliko niste u mogućnosti da nam se pridružite na akciji, pogledajte online verziju naše akcije.


Miškovićevi advokati: Dokazi sa mnogo mana - KRIK\nObjavio/la KRIK.rs 09/05/2018\nNa današnjem suđenju biznismenu Miroslavu Miškoviću za utaju poreza advokati su izneli primedbe na dve presude koje je sud naknadno uvrstio u dokaze protiv optuženih. Miškoviću se sudi da je pomagao sinu Marku da utaji više od 320 miliona dinara poreza.\nAdvokati Miroslava i Marka Miškovića komentarisali su danas dve presude – Upravnog i Vrhovnog kasacionog suda, koje je predložila tužiteljka Tamara Ristić. Ove presude, tvrdi tužilaštvo, dokazuju da su optuženi imali obavezu da plate porez.\nPresudom Upravnog suda odbačena je tužba preduzeća „Mera Invest“ preko kog je, kako tvrdi tužilaštvo, utajen porez.\nNovinari su na današnjem suđenju imali kratak uvid u ovaj dokument i mogli da vide samo da je firma tužila Poresku upravu, ali da je sud odbacio tužbu.\nZdenko Tomanović, advokat Miroslava Miškovića, je kao ključne zamerke na ovu presudu istakao to da su u njoj citirani zakoni koji su doneti nekoliko godina nakon što je navodno izvršeno krivično delo. Dodao je i da je u presudi citirano mišljenje Narodne skupštine koje, kako je kazao, ne sme da postoji u sudnici.\nTomanović je zaključio da dokument Upravnog suda kao dokaz u postupku „ne sme da ima snagu koju mu tužilaštvo daje“ i predložio da ga sudija izbaci iz dokaza.\nAdvokatica Marka Miškovića Mira Tapušković bila je saglasna sa kolegom i dodala da „iz određene želje“ došlo do „upliva zakonodavne u sudsku vlast“.\nOna je takođe osporavala presudu Upravnog suda rekavši da „im je trebalo tri godine da smisle objašnjenje“, da bi na kraju prepisali mišljenje skupštine kada je do njega došlo.\nPodsetimo, presudu kojom je Mišković prethodno osuđen oborio je Apelacioni sud između ostalog i zbog toga što se sudija u ovom postupku Maja Ilić obratila Narodnoj skupštini kako bi utvrdila da li je porez trebalo da bude plaćen ili ne.\nNa suđenju se danas izjasnio i Živojin Petrović, optužen da je pomagao Marku Miškoviću da utaji porez. On je naveo da dokazi koje je tužilaštvo predložilo protiv njega pokazuju da su sve radili kako treba.\n„Pogledao sam sve dokaze i sve su dokazi koje bih i ja izneo“, rekao je Petrović i dodao da bi sudija, s obzirom na to da su dokazi slabi, morala da ga oslobodi čak i ukoliko bi prisilno priznao krivicu.\nUtaja poreza preko dve „Mere“\nTušilaštvo tvrdi da je porez utajen tako što je „Mera Investment Fund“ sa Holandskih Antila, koju u postupku kolokvijalno zovu „strana Mera“, akcije Preduzeća za puteve Niš unela u srpsku firmu „Mera Invest“ odnosno „domaću Meru“.\nKrajnji vlasnik „strane Mere“ u čijem je vlaništvu „domaća Mera“, prema tvrdnjama tužilaštva, bio je Marko Mišković, što odbrana spori. Akcije vredne gotovo dve milijarde dinara „domaća Mera“ je zatim prodala firmi „Nibens korporaciji“ i platila manje poreza nego što bi trebalo, piše u optužnici.\nNa ovaj način Marko Mišković je, prema tvrdnjama tužilaštva, izbegao da plati više od 320 miliona dinara poreza.\nNa prethodnom suđenju odbrana Miroslava i Marka Miškovića negirala navode tužilaštva objasnivši da porez nije trebalo da se plati pri transakciji između „strane“ i „domaće Mere“. Detalje pročitajte u posebnoj vesti.


FINconsult i SPIN Tuzla su donirali računarsku opremu, školski namještaj i računovodstvene programe za realizaciju nastavnih aktivnosti učenika Ekonomsko-trgovinske škole u Tuzli.\nNa press konferenciji upriličenoj ovim povodom, direktor FINconsulta, Doc.dr. Ismet Kalić je izjavio:\n“FINconsult kao društveno odgovorna firma je donirao opremu za obuku Ekonomsko-trgovinskoj školi. Oprema će se koristiti za praktičnu obuku iz predmeta Knjigovodstvo. Učenici će moći sada da stiÄu praktična znanja i vještine rada na aplikativnim računovodstvenim programima. Na ovaj način će se unaprijediti kvaliteta praktične nastave u Ekonomsko-trgovinskoj školi, što će za rezultat imati povećanje nivoa znanja koje je prepoznatljivo na tržištu rada”.\n“Izuzetno nam je zadovoljstvo pružiti učenicima praktično znanje i vještine rada u softverskim programima koje naša kuća izrađuje i koji se koriste kod velikog broja preduzeća. Softverski programi koje smo donirali obuhvataju programe za finansijsko, materijalno i robno knjigovodstvo, te PDV evidencije i plaće”, izjavila je Zikreta Smajlović, direktorica softverske kuće SPIN.\n“Zahvalni smo što smo dobili podršku od dvije vodeće kuće iz oblasti edukacija i izrade softvera, i sigurni smo da će ova donacija poboljšati i unaprijediti kvalitet naše nastave i da ćemo kao rezultat svega imati učenike koji će biti spremniji za tržište rada”, izjavila je Larisa Ćustendil, direktorica Ekonomsko-trgovinske škole Tuzla.\nSvečanosti povodom donirane opreme za Ekonomsko-trgovinsku školu prisustvovala je i predstavnica Ministarstva obrazovanja, nauke, kulture i sporta Tuzlanskog kantona Alisa Memić, stručni savjetnik za obrazovanje.\nFINconsult nastavlja sa edukacijama, i u periodu od 13. do 21. decembra 2016. godine će održati peti ovogodišnji ciklus seminara u okviru kontinuirane edukacije finansijsko-računovodstvene profesije u BiH u 6 bosansko-hercegovačkih gradova: Tuzla, Sarajevo, Jelah, Brčko, Gradačac i Gračanica na temu: “Novi Zakoni o porezu na dohodak, doprinosima, računovodstvu i reviziji, pravilnici o primjeni Zakona o porezu na dobit i transfernim cijenama, pripremne radnje godišnjeg obračuna za 2016. godinu i ostali propisi”.


Omladinci na turniru u Nemačkoj - Ozonpress :: internet portal\nOmladinci Borca su doputovali u nemački grad Platenhart gde će naredna tri dana učestvovati na poznatom i tradicionalnom međunarodnom fudbalskom turniru. Mlađe selekcije našeg kluba već decenijama unazad učestvuju na ovom turniru koji se održava 45.put, a koji je ove godine okupio ukupno osam ekipa.\nNaši omladinci su u A grupi gde će im rivali biti nemački klubovi Retlingen, Štutgart Kikers i domaćin Platenhart. U B grupi su Dubnica iz Slovačke, Frankana iz Brazila i nemački klubovi Frankfurt i Bonlanden. Prvu utakmicu naši omladinci igraju u subotu protiv domaćina Platenharta.\nNašu ekspediciju u predgrađu Štutgarta uz 17 igrača čine trener Živorad Jelić i vođa puta Dragan Savić.


Dušan i Milena: Ne trebamo se plašiti jedni drugih\nMilena Beran iz Beograda i Dušan Velinović iz Vranja nikada se nisu pokajali što su na Beogradskom univerzitetu upisali albanski jezik. Štaviše, to ih čini veoma srećnim.\nOni su ovih dana učesnici 36. Međunarodnog seminara albanskog jezika, književnosti i kulture koji se održava u Prištini. Ovo je drugi put da borave na Kosovu.\n"Bio sam jako zainteresovan da studiram jezik zato što smo toliko blizu, a toliko malo znamo o njima, o njihovoj kulturi i jeziku. Okolina je donekle na mene malo uticala da upišem albanski zato što je, pre svega, dosta perspektivan za nas. Da mogu opet da biram, sigurno bih se opet opredelio za albanski", kaže Dušan.\nMilena je albanski jezik prvi put čula 2008. na Evroviziji. Svideo joj se i kada je došlo vreme za upis na fakultet, albanski je bio među onim jezicima koje je želela da studira.\n"Studiranje albanskog jezika mi je donelo mnogo toga lepog", kaže ona i smatra da će sledeće godine po završetku studija za nju biti perspektive.\n"Nama fali profesionalan kadar u Srbiji, fale nam profesori na Filološkom fakultetu, lektori... Ja sam krenula da prevodim malo i da se upuštam u te vode. Članica sam jedne nevladine organizacije pod nazivom CEDRA i trenutno radimo na projektu koji povezuje Albaniju i Srbiju kroz kratki dokumentarni film. To je moj prvi projekat koji ću sama da prevodim. To ujedno i prva prilika da koristim taj jezik u neke lepe svrhe i vrlo sam srećna zbog toga", kaže Milena.\nOptuživali su me da je 'vrlo izdajnički' to što studiram albanski\n– Milena Beran\nDušan navodi da su ovakvi seminari jako korisni, te se stoga priprema za još jedan koji će trajati mesec dana, u Tirani.\n"Zapravo, tek se ovde govori jezik, razmišlja na albanskom. Nešto što je najbitnije je da upoznamo nove ljude odavde i sa strane. Mnoga prijateljstva nam je doneo (seminar) i tek sam ovde počeo da govorim ovaj jezik", reči su Duđana.\nDok je Dušan imao podršku porodice i prijatelja da studira albanski jezik, pojedini su se za Milenu čudili zašto baš albanski, ali je bilo i optužba da je izdajica.\n"To su komentari nekih ljudi koji prvenstveno nemaju neke veze sa Kosovom, nego su zatrovani pričom iz medija. Na primer, optuživali su me da je 'vrlo izdajnički' to što studiram albanski, a ja smatram da je to vrlo patriotski, jer mislim da je potrebna slika Srba koji studiraju albanski, potrebno je da to postoji, da ljudi znaju da nismo svi zatrovani mržnjom, da postoji neko ko je zainteresovan za jezik samo zato što mu se čini da je lep, neko ko bi voleo da čita knjige na tom jeziku ili da ima neki dublji konktat sa tim narodom. Mislim da je bitno da i takva postoji", ocenjuje Milena.\nDušan i Milena u razgovoru sa novinarkom RSE Amrom Zejneli\nI Dušan i Milena su pre dolaska čuli, kako kažu, razne priče o tome šta bi moglo da im se desi kada dođu na Kosovo, ali ističu da se nisu suočili sa nikakvim neprijatnostima.\n"Ni jedan loš pogled... Nikakav loš komentar. Što se tiče samog seminara, profesori i organizatori su veoma korektni, trude se da nas nauče što bolje. Nigde nisam video tu ljudsku mržnju", kaže Dušan.\n"Čak nas i na ulici, kad nas čuju kako pričamo srpski, zaustave da nas pitaju nešto na srpskom, da pričaju s nama. To su zaista neke stvari koje ti otope srce, ne očekuješ da će tako nešto da se desi, da budeš lepo primljen od ovih ljudi", iskreno će Milena.\nNa kraju razgovora, Milena i Dušan su na tečnom albanskom mladima Kosova i Srbije poručili "mir i ljubav", te da se "ne trebaju plašiti jedni drugih, odnosno da trebaju raditi ono šta vole".\nMeđunarodnom seminaru albanskog jezika, književnosti i kulture Filološkog fakulteta Univerziteta u Prištini učestvuje više od 100 učesnika iz različitih država sveta, među kojima njih 20 iz Srbije.


JOKSIMOVIĆ I OSOVSKI: Srbija ima jasnu EU perspektivu! • HAPPYTV.RS\nJOKSIMOVIĆ I OSOVSKI: Srbija ima jasnu EU perspektivu!\nMinistar za evropske integracije Jadranka Joksimović razgovarala je sa izaslanikom Ministarstva inostranih poslova Nemačke za pitanja EU Tomasom Osovskim o aktivnostima Srbije i saradnji sa Nemačkom u nastavku pristupanja EU, efektima reformi koje se u tom procesu sprovode, situaciji u regionu, bilateralnim odnosima i drugim temama.\nJadranka Joksimović navela je da je Srbija posvećena evropskim integracijama - koje su strateški spoljno-politički prioritet države, ali i da posebnu pažnju posvećujemo reformama čijom se primenom društvo modernizuje, razvija i napreduje.\nOna i Tomas Osovski posebno su istakli važnost reformi u, inače najzahtevnijim, poglavljima 23 i 24 - oblast vladavine prava, i da je napredak u tim oblastima važan za jačanja demokratskih standarda i vrednosti ali i ključan za otvaranje novih poglavlja.\nU tom smislu, ministar je detaljno prezentovala sve aktivnosti iz poglavlja 23 i 24 koja se tiču pravosuđa, borbe protiv kriminala i korupcije, manjinskih prava, medijskih sloboda, a o kojima kao da ne postoji dovoljno saznanja u EU i zemljama članicama.\nIzrazila je očekivanje da će izvori informisanja EU i država članica u budućnosti biti dublji i sistematičniji, i da će ocene u oblasti vladavine prava biti donošene na osnovu cinjenica, a ne percepcije.\nU razgovoru je naglasila da pored značaja koji Izveštaj EK o napretku svakako ima za evropski put Srbije, ostaje činjenica da su građani koji su najviše zainteresovani upravo za oblasti iz segmenta vladavine prava i ekonomije visoko ocenili rad Vlade i napredak u pomenutim oblastima, navodi se u saopštenju iz njenog kabineta.\nJadranka Joksimović ponovila je da je Vlada usvojila Zakon o besplatnoj pravnoj pomoći, Zakon o zaštiti podataka, a nedavno i Zakon o sprečavanju korupcije, u potpunosti usaglašen sa preporukama GRECO.\nIstakla je i da se intenzivno radi na izradi medijske strategije i da se posebna pažnja posvećuje rešavanju slučajeva napada na novinare.\nPodsetila da je Vlada prihvatila i uvažila sve preporuke Venecijanske komisije, koja se pozivino odredila prema aktivnostima Srbije, oko Ustavnih amandmana u oblasti pravosuđa, i sprovela jasan i otvoren proces javne debate.\nMinistar očekuje da Srbija, do kraja predsedavanja Rumunije Savetom EU, otvori neka od 5 poglavlja koju se tehnički spremna.\nNa taj način, potvrdio bi se, prema njenom mišljenju, kredibilitet politike proširenja.\nMinistar takođe očekuje i da će posle izbora za EP kredibilna politika proširenja EU zadržati važno mesto u politici EU.\nPrecizirala je da Srbija ne očekuje da sutra bude primljena u EU, već da se najoptimističniji rok prijema, a to je 2025-ta godina, zadrži kao kredibilan, ukoliko svi - i EU i Srbija kao kandidat, budu ispunjavali svoj deo posla.\nJoksimović i Osovski su se složili da je stabilnost regiona izuzetno važna i da se reflektuje i na EU. S tim u vezi, Osovski je objasnio da Srbija ima jasnu perspektivu u EU i da je važna za stabilnost i prosperitet celog regiona, ali i za ostvarivanje zajedničkih evropskih interesa.\nRekao je da Nemačka ohrabruje i podržava i reforme - za koje očekuje da budu završene i primenjene, i evropske integracije Srbije, jer one doprinose razvoju Srbije i regiona, što je u interesu i Evropske unije.\nSagovornici su akcentovali značaj učešća Srbije u zajedničkoj spoljnoj i bezbednosnoj politici - kojoj naša država aktivno doprinosi kroz učešće u vojnim misijama EU i kao prva zemlja regiona koja je počela pripreme za civilne misije.\nMinistar evropskih integracija zahvalila je na pomoći i podršci koju Nemačka pruža Srbiji u procesu pristupanja EU.\nNaime, ta država je najveći bilateralni donator naše zemlje - za poslednjih 15 godina izdvojila je 1,8 milijardi evra bespovratne pomoći za realizaciju brojnih projekata.\nDa je Nemačka jedan od najvaznijih partnera ukazuje i činjenica da je Tomas Osovski, u Vladi, primljen na najvišem nivou tokom njegove posete Srbiji.\nTakođe, Joksimović i Osovski saglasni su da postoji kontinuitet unapređenja ukupne saradnje, pre svega političke i privredne, da su odnosi dve države izuzetno kvalitetni i da intenzivna redovna i otvorena komunikacija - prisutna je na svim nivoima, daje pozitivne rezultate.


Autonomija TOMISLAV MARKOVIĆ: Temeljni dokumenti "srpskog sveta" - Autonomija\nTOMISLAV MARKOVIĆ: Temeljni dokumenti „srpskog sveta“\nPosted By admin4 On 19. septembra 2021. @ 22:55 In Stav | Comments Disabled\nDok obema rukama, Aleksandrom Vulinom, Miloradom Dodikom, vazalnom Vladom Crne Gore i kosovskom Srpskom listom udarnički stvara “srpski svet“, predsednik Srbije Aleksandar Vučić uporno negira da radi ono što je svakom razumnom očigledno. Nedavno je, na pitanje novinara Al Jazeere Balkans da prokomentariše sintagmu “srpski svet“, koju upotrebljava ministar unutrašnjih poslova Aleksandar Vulin, Vučić odgovorio kako “srpski svet nije deo zvanične politike Srbije”. Potom je dodao: “Nikada to nisam izgovorio“, a onda je usledila uobičajena salva pasivne agresije i glumljenja žrtve.\nPo Vučićevim rečima, ispada da je zvanična politika Srbije samo ono što on izgovori, kao apsolutni gospodar države, a reči ministara u Vladi Srbije nemaju veze sa zvaničnom politikom, to su neobavezna mišljenja, privatne tlapnje i lepe želje. Dela govore drugačije, a jasno je i da Vulin Vučiću služi kao megafon: što gazda misli, to sluga govori. Providna je Vučićeva strategija, a nije ni originalna, preuzeta je od Slobodana Miloševića. Dok je Milošević razvaljivao Jugoslaviju u krvi i ognju, dok je njegova vojska satirala ljude i gradove, Milošević je mirno slao poruke kako on, zapravo, pokušava da sačuva Jugoslaviju. Vučićev ondašnji šef Vojislav Šešelj bio je bar iskreniji, on nikad nije krio da se bori za “veliku Srbiju”.\nStrategija ćirilične bezbjednosti\nZvanična politika države nalazi se u zvaničnim državnim dokumentima koje donose organi vlasti, a postoji čitav niz dokumenata koji nedvosmisleno govore o stvaranju “srpskog sveta“. I svi su dostupni na zvaničnom sajtu Vlade Srbije. Na toj stranici, koju, po svoj prilici, predsednik retko posećuje, može se pronaći “Strategija nacionalne bezbednosti Republike Srbije”, koju je Narodna skupština usvojila krajem decembra 2019. godine, u vreme kada je na čelu Ministarstva odbrane stajao Aleksandar Vulin.\nJedno od polazišta “Strategije” je “briga o srpskom narodu van granica Republike Srbije”, tu se navodi da je “zaštita srpskog naroda gde god on živi“ – “uslov opstanka Republike Srbije”. Da li to znači da će Vojska Srbije reagovati ako proceni da su Srbi u Beču ili Čikagu ugroženi? Da li je ovo strategija bezbednosti jedne države koja se odnosi na sve njene građane, svejedno kako se oni nacionalno izjašnjavali ili je u pitanju strategija jednog naroda?\nStrategija bezbednosti zadire čak i u sferu kulture i verskih pitanja: “Nacionalno jedinstvo i razvoj kulturnog, verskog i istorijskog identiteta od velikog je značaja za očuvanje srpskog naroda i nacionalnih manjina.” Potom sledi čvrsto obećanje i plan daljih postupaka: “Republika Srbija kontinuirano će raditi na jačanju nacionalnog jedinstva. Biće preduzete mere radi jačanja kulture kao kohezivnog i razvojnog faktora društva te radi zaštite i razvoja srpskog jezika i ćiriličkog pisma.”\nVojska Srbije nadležna za Republiku Srpsku\nKakve veze ima ćirilica sa bezbednošću? Ako latinica, grčki alfabet, kineski ideogrami, egipatski hijeroglifi ili klinasto pismo mučki nasrnu na ćirilicu, Vojska Srbije će odmah priskočiti u pomoć da je brani? Insistiranje na nacionalnom jedinstvu, i to u jednom strateškom državnom dokumentu, jasno pokazuje totalitarističke pretenzije srpskih vlasti. Jedinstvo postoji samo u totalitarnim državama i uteruje se terorom, a demokratska društva su uvek pluralistična.\nNajproblematičnija rečenica u “Strategiji glasi”: „Očuvanje Republike Srpske jedan je od spoljnopolitičkih prioriteta Republike Srbije.” Reč je o grubom narušavanju suvereniteta druge države, Bosne i Hercegovine. Republika Srpska nije deo Srbije, već jedan od entiteta Bosne i Hercegovine, ma koliko mnogi priželjkivali da bude drugačije. Šta bi bilo da strategija bezbednosti Mađarske veli kako je Vojvodina jedan od spoljnopolitičkih prioriteta te države?\nŠta citirana rečenica konkretno znači objasnio je Vulin nekoliko meseci pre donošenja “Strategije”, u maju 2019. godine, na obeležavanju Dana Vojske RS-a u Banjaluci. One iste vojske koja je počinila najstrašnije zločine u Evropi posle Drugog svetskog rata, uključujući genocid počinjen u Srebrenici, pa zato njeni komandanti sede po zatvorima diljem sveta. Tom prilikom Vulin je rekao: “Republika Srpska je uvek prioritet politike Vlade i predsednika Republike Srbije. Republika Srpska nema svoju vojsku, ali srpski narod ima svoju vojsku.” Dakle, Vojska Srbije je nadležna i za građana Bosne i Hercegovine, one koji žive u RS-u. Jasno da jasnije ne može biti.\nDevet meseci pre usvajanja “Strategije nacionalne bezbednosti” doneta je “Povelja o srpskom kulturnom prostoru”, koji su potpisali ministar kulture Srbije Vladan Vukosavljević i ministarka prosvete i kulture RS-a Natalija Trivić. To je prirodan redosled poteza; i devedesetih su prvo intelektualci i kulturnjaci obavili svoj deo posla, a tek potom su oružane snage krenule u izvođenje njihovog kulturnog programa. U “Povelji” piše da “granice kulturnog prostora nije moguće svesti u granice jednog političkog, odnosno državnog prostora” te ministri izražavaju “prirodnu težnju za uzajamno saglasnom kulturno-prosvetnom politikom”.\nDrugim rečima, kulturnu i prosvetnu politiku u Bosni i Hercegovini, Crnoj Gori, Hrvatskoj, Severnoj Makedoniji, Mađarskoj, Rumuniji neće određivati ministri kulture i prosvete tih zemalja, već će to činiti resorni ministri iz Srbije i RS-a. Bar za one građane koji se izjašnjavaju kao Srbi. Možda u tim zemljama Srbi nemaju svoje ministre, ali – što bi rekao Vulin – srpski narod ima vojsku, pa će i te probleme nekako rešiti. Kakva je ideološka podloga kulture i prosvete o kojima je u “Povelji” reč jasno se vidi iz delova u kojima se govori o srpskim stradanjima koja povezuju i utemeljuju srpski narod.\nS druge strane, “Povelja” tvrdi da “postoji snažna tendencija da se izolovani ili konstruisani događaji iz davnijih ili nedavnih međunacionalnih sukoba, revizionističkim diskursom bez dubljeg utemeljenja, nametnu kao obavezujući narativi u kojima je srpska strana bezuslovno negativno markirana”. U prevodu na srpski: Ne priznajemo genocid u Srebrenici, ne priznajemo nikakve masovne zločine, ne priznajemo presude Haškog tribunala, ne priznajemo odgovornost ni za šta, nikakvog udruženog zločinačkog poduhvata nije bilo, poričemo sve užase koje smo počinili, ali bismo ih rado počinili ponovo. U ime jedinstvenog srpskog kulturnog prostora, koji se nekad zvao “velika Srbija”, a danas “srpski svet”.\nNisu zvaničnici Srbije i RS-a stali na “Povelji”, to je bio tek početak usaglašavanja u srpskom jedinstvu. Parlamenti Srbije i RS-a doneli su istovetan Zakon o ćirilici istog dana, 15. septembra, baš na novouspostavljeni praznik – Dan srpskog jedinstva, slobode i nacionalne zastave. Pomenuti praznik takođe je ustanovljen zajednički, krajem avgusta prošle godine, na sastanku rukovodstava RS-a i Srbije. Vučić predložio, Dodik prihvatio i – rešena stvar. Vučić i njegova posluga pozvali su Srbe širom regiona i sveta da ponosno istaknu srpske zastave, ne obazirući se na zakone država u kojima Srbi žive. Koga briga za neke tričave pravne regule, “ovo nije samo državni praznik, već svesrpski”, kako reče Vučić prošle godine, kad je izmišljao novi praznik, po ugledu na albanske nacionaliste.\nĆirilica je u mentalnim predstavama nacionalista odavno prestala da bude pismo, postala je fetiš i sredstvo nacionalističke mobilizacije. Ugroženost je centralni fantazam svih nacionalističkih priča, uvek nešto mora da bude ugroženo kako bi ga nacionalisti branili, jer bi u suprotnom to što čine bila puka agresija i nasilje. Tako je i sa novim zakonom koji služi za homogenizaciju vaskolikog srpstva i za diskriminaciju latinice. Umesto da na postojanje dva pisma gledaju kao na kulturno bogatstvo, nacionalisti jedno pismo proglase neprijateljskim, a drugo osnovom nacionalnog identiteta, koji je vazda ugrožen, pa se nametnu kao samozvani zaštitnici. Kako smo videli na početku teksta, zaštita ćirilice proglašena je bezbednosnim pitanjem, čime je razotkriven tajni savez nacionalističke kulture i oružane sile.\nNije to sve, mnogo pre pobrojanih dokumenata doneta je “Strategija očuvanja i jačanja odnosa matične države i dijaspore i matične države i Srba u regionu”. Bilo je to davne 2011. godine, još u vreme vladavine Borisa Tadića. Druge su partije bile na vlasti, drugi političari i opcije, ali je priča ista. U tom dokumentu se opanjkava bivša SFRJ bez ikakvog razloga, po nacionalističkom difoltu: “Srpski narod u jugoslovenskim državama nije doživeo punu integraciju i političku emancipaciju.” Ima tu i zanimljivih, takoreći pesničkih formulacija – “delovi srpskog nacionalnog bića pretvoreni su od konstitutivnog naroda u nacionalne manjine, ili etničke grupe, unutar bivših jugoslovenskih republika”. Kad mutne sintagme iz kičerajske nacionalističke propagande koje ne znače ništa, kao što je “srpsko nacionalno biće”, uđu u zvanične državne dokumente znači da je đavo odneo šalu. Onda nije ni čudo što se falsifikuje: Srbi u Crnoj Gori nisu ni konstitutivni narod, ni nacionalna manjina, jer je to građanska država, te kategorije uopšte ne postoje.\nU istom dokumentu piše da politika Srbije prema “srpskom narodu u regionu mora biti jedan od osnovnih stubova naše spoljne i značajan segment prosvetne i kulturne politike”, što je preteča politike koju danas vodi Vučić. Stavlja se akcenat na unapređenje kulture u RS-u, što Vučić upravo radi Zakonom o ćirilici i “Poveljom o srpskom kulturnom prostoru”. Tu se javlja i ideja da je Srpska pravoslavna crkva centralna institucija za Srbe van Srbije, pa zato država treba da joj “pruži svaku logističku podršku”. Kako ta podrška izgleda u praksi videli smo tokom litija za odbranu vere i obaranje vlasti u Crnoj Gori, a potom i tokom crkvenog sastavljanja vlade u manastiru Ostrog.\nU “Strategiji” su navedene smernice za delovanje u susednim državama, pa je za Crnu Goru bilo predviđeno sledeće – “obezbediti srpskom narodu ravnopravnost i pravednu zastupljenost u državnim ustanovama, državnoj upravi i lokalnoj samoupravi”. To je bio jedan od ključnih argumenata u političkoj kampanji prosrpskih stranaka prethodnih godina, čim su došli na vlast odmah su srpstvo prihvatili kao preduslov za obavljanje državnih funkcija. Tačnije – velikosrpstvo sa četničkim predznakom.\nMala slika ‘velike Srbije’\nKao što vidimo, “srpski svet” ne samo da je zvanična politika Vučićevog režima, već su temelji za njegovu gradnju postavljeni u ranijem, takozvanom demokratskom periodu. Specifičan je to arhitektonski poduhvat – izgradnja “srpskog sveta” izvodi se rušenjem susednih država. Menjaju se u srpskoj politici akteri, partije, sumnjiva lica, vlade i ministri, ali hegemonistička matrica ostaje ista.\nSrbija ne odustaje od velikodržavnih pretenzija, granice susednih država smatra provizornim i privremenim, a ujedinjenje srpskih zemalja – kako reče Vulin – zadatkom koji će obaviti aktuelna generacija srpskih političara. Vučić i njegova svita su se toliko osilili da čak i ne kriju svoje namere, već ih mirno stavljaju u zvanična državna dokumenta. U pitanju je igra otvorenim kartama iz špila za specijalne namene. Sve karte su identične – na svakoj stoji mala slika “velike Srbije”.\n(Al Jazeera / Foto: Ustuplje na fotografija)\nURL to article: https://www.autonomija.info/tomislav-markovic-temeljni-dokumenti-srpskog-sveta.html


Allegrini – Complex d.o.o.\nJedan od vodećih italijanskih brendova u svijetu profesionalnih sredstava za pranje i čišćenje\n1950. – Prvi napredak postižu inovativnom ambalažom sa sistemom funkcionalnog poklopca za višekratnu upotrebu, u realizaciji Giacoma Allegrinija, čime započinje široka distribucija njihovog proizvoda.\n1969. – Allegrini je prva italijanska kompanija koja proizvodi bio-razgradive deterdžente, kao svoj prvobitni strateški cilj i rezultat zalaganja u svrhu održivog razvoja.\nSpecijalizovani laboratorij za studij i razvoj novih formula i mješavina po mjeri potreba i zahtijeva potrošača i Centar hemijskog istraživanja, posvećen eksperimentisanju novih tehnologija i formula sa biološkim sirovinama.\nNapori i zalaganja Allegrinija u polju istraživanja, kao i dugogodišnje iskustvo, doveli su do boljeg razumijevanja potreba potrošača deterdženata za profesionalnu upotrebu i razvoja inovativnih rješenja koja uspijevaju da usklade utrošak vremena i troškova potrošača i njihovih proizvoda.\nNaša kompanija, Complex d.o.o., kao odgovor na potrebe naših kupaca- iz širokog spektra ponude Allegrini nudi visokokvalitetne proizvode u formi koncentrata i gotovih proizvoda.\nKako bismo našim kupcima obezbijedili što potpuniju uslugu i podršku, naše stručno osoblje je na raspolaganju za pružanje savjeta u rješavanju i najvećih problema sa kojima se možete suočiti prilikom čišćenja određenih površina.


Kisić: Ovo je drugi pik prvog talasa epidemije - BIGportal.ba\n24 Juna, 2020 24 Juna, 2020 0281\nZamjenica direktora Instituta “Batut” Darija Kisić Tepavčević rekla je da je u Evropi i Srbiji na dijelu drugi pik prvog talasa epidemije virusa korona i da se nada da on neće dosegnuti onaj prvi.\nOna je kazala da sada postoji velika vjerovatnoća, za razliku od zime, da smo zaraženi, a da to ne znamo.\nOna je dodala da je potrebno povećanje kapaciteta, jer su ukinuli kovid centre i da se situacija prati iz minuta u minut.\nDodala je da je mjera vanrednog stanja bila dobra u vremenu, da ojačaju kapacitete ali da sumnja da će ikad doći situacija za takvu vrstu mjera.\nKisić Tepavčević je istakla da ovo nije isti virus kao onaj koji smo preležali u martu i aprilu i da sada ima mnogo manje najtežih formi bolesti koji zahtijevaju vještačku ventilaciju.\nPonovila je da svako mora da učni sve da se ne zarazi, a da se ponaša kao da je zaražen i preduzme sve mjere predostrožnosti.\nOna je rekla da ne treba da očekujemo talase, već da učinimo sve da se pridržavamo mjera, da za dvije nedelje sprečimo širenje.


U cilju proizvodnje kvalitetnijeg mleka - Grad Prokuplje\nU cilju proizvodnje kvalitetnijeg mleka\nSavetodavci za stočarstvo u Poljoprivredno stručnoj službi Prokuplja krajem aprila krenuli su sa sprovođenjem projekta Ministartva poljoprivrede i zaštite životne sredine pod nazivom “Povećanje kvaliteta mleka primenom dobre higijenske prakse na poljoprivrednim gazdinstvima”.\nProjekat se realizuje na gazdinstvima koja imaju pet do 15 krava. Na području prokupačke opštine odabrana su gazdinstva iz sela Donja Trnava i Mađare.\n– Osnovni cilj projekta je edukacija stočara koji treba da primene dobru higijensku praksu u proizvodnji mleka koja obuhvata higijenu pre,tokom i posle muže,dezinfekciju vimena i aparata za mužu,kao i higijenske postupke kod hlađenja i čuvanja mleka,izjavila je savetodavac za stočarstvo Duška Petrović i dodala da projekat treba da se realizuje u narednih šest meseci.\nPrema njenim rečima osnovni problem u proizvodnji mleka kod malih i srednjih gazdinstava su nezadovoljavajuća higijena pri muži krava,kao i propusti prilikom hlađenja i čuvanja mleka.\n– Otkupna cena mleka trenutno se isplaćuje po masnoj jedinici. U narednom periodu ona će se isplaćivati na osnovu mikrobioloških analiza. Zbog toga je u interesu samih proizvođača da što pre primene nove mere u proizvodnji mleka,rekla je Petrović.\nSavetodavac za stočarstvo Igor Petrović napominje da je evidentno da na tržištu ima značajnih količina sirovog mleka nezadovoljavajućeg mikrobiološkog kvaliteta koji se najčešće otkupljuje kod stočara sa manjim brojem krava.\n– Osnova kvaliteta mleka je u primeni higijenskih mera tokom primarne proizvodnje. Kvalitet sirovog mleka zavisi od zdravlja životinje,ishrane,uslova držanja,tehnologije muže,higijene staje,opreme i uređaja za mužu,naglasio je Petrović i dodao da će oni svakodnevno obilaziti odabrana gazdinstva u narednih šest meseci i stočarima davati savete koje mere da preduzmu u cilju proizvodnje kvalitetnog mleka.


Terorizam još predstavlja ozbiljnu pretnju\nRuševine nakon napada na Svetski trgovinski centar 11 septembra 2001. godine\nSveštenik sa Floride Teri Džouns, vođa male američke evangelističke grupe, zapretio je prošle noći da će "preispitati" odluku da odustane od najavljenog spaljivanja Kurana. Istovremeno, SAD se spremaju da sutra obeleže 9 godišnjicu terorističkih napada u kojima je poginulo tri hiljade ljudi.\nNekoliko sati ranije Džouns je najavio da će odustati od spaljivanja Kurana, jer je dobio obećanje da će džamija planirana na mestu nekadašnjih kula bliznakinja u Njujorku biti negde drugde izgrađena.\n"Imam se složio da pomeri džamiju. Dogovorili smo se da otkažemo spaljivanje Kurana u subotu. Toga dana ću otići u Njujork da se sretnem sa imamom”, rekao je on.\nImam Mohammad Musri je u četvrtak nagovestio da džamija neće biti građena na spornom mestu.\nImam Muhammad Musri na pres konferenciji sa Herry Jonesom, 9 septembar 2010\n"Ja, kao i mnogi Amerikanci, muslimani i nemuslimani, smatramo da je gradnja u blizini gde su srušene kule bliznakinje nepotrebna jer je za mnoge ljude to čista provokacija, što može podstaći nasilje usmereno na džamije širom zemlje”, rekao je Musri.\nMeđutim, nekoliko sati kasnije Džouns je izjavio da će možda morati da preispita stav jer su, kako je istakao, inicijatori izgradnje džamije demantovali dogovor sa sveštenikom, a imam Orlanda Rauf je odbio bilo kakvu "trgovinu" sa Džounsom.\nU međuvremenu, SAD se spremaju da minutom ćutanja i čitanjem imena gotovo 3.000 poginulih, sutra odaju poštu nastradalima u terorističkim napadima u Njujorku i Vašingtonu 11. septembra 2001. godine.\nDevet godina kasnije postavlja se pitanje u kojoj meri terorizam i danas predstavlja pretnju. O tome Čarls Hejman, bivši britanski oficir, a sada ekspert za bezbednosna pitanja, za Radio Slobodna Evropa kaže:\n„Teroroizam još uvek predstavlja ozbiljnu pretnju, u to nema sumnje. Doduše, prilično je smanjena opasnost od velikih napada kao 11. septembra na SAD. Istovremeno, povećana je pretnja od manjih udara terorista širom sveta. Stoga se može reći sa stanovništa bezbednosti građana da je planeta danas još opasnije mesto za življenje“, ocenjuje Hejman.\nS obzirom na delovanje radikalnih vehabističkih grupa na Balkanu, postavlja se pitanje u kojoj meri preti opasnost ovom regionu, kao i Evropi u celini.\n„Delovi Balkana bi, kao što ste opisali, mogli da dugoročno postanu odskočna daska za operacije terorista nalik na Al Kaidine na starom kontinentu. Zbog toga lokalne snage bezbednosti i vlasti zajedno sa Evropskom Unijom, treba da ulože ogroman napor na svim nivoima – političkom, ekonomskom, društvenom, naravno i bezbednosnom i vojnom – kako bi uverili građane da je u njihovom interesu da budu aktivni i kooperativni članovi društva koje povratno deluje u interesu svih“, kaže Čarls Hejman.


Home / Gradska hronika / Uspešno se realizuje projekat “Znanjem do posla”\nObjavio PV , 08.03.2018.\nPirot je jedan od pet gradova u Srbiji u kojima se realizuje projekat finansiran od strane vlada Švajcarske i Srbije, a koji za cilj ima usavršavanje mladih i nezaposlenih ljudi i osposobljavanje za bavljenje deficitarnim zanimanjima. Projekat “Znanjem do posla” u Pirotu realizuju UG “Osveženje” i ZIP centar Pirot.\nPredstavnica ambasade Švajcarske Priska Depering danas je prilikom obilaska jedne od nekoliko fabrika u Pirotu gde mladi nezaposleni Piroćanci stiču dragocena iskustva i znanja, kazala je da će u Pirotu kroz program obuke na radnom mestu proći pedesetak ljudi.\nPolaznici obuke Mlađan Petrović i Dušan Marković kažu da su prezadovoljni uslovima za rad u kompaniji D company gde se obučavaju za posao operatera CNC mašina. Reč je o izuzetno traženom zanimanju.\nMiloš Colić, iz ZIP centra kazao je medijima da su u program obuke uključene, osim D company, i Alatnica Krstić, Sinkom, ali i kompanije “Pi Press”, kao i JP “Komunalac” i mnoge druge kompanije.\n-Želimo da ovim projektom damo jedan okvir i model kako treba dase radi u našem gradu-kazao je Colić.\nPovezanoistaknutoprojekatznanjem do posla\n← Previous Story Sastanak u Regionalnoj deponiji\nNext Story → U poseti Slobodnoj zoni Barselone\nPrijave za obuke za veoma tražena zanimanja CNC operatera i zavarivača još tri dana


Konzerviran gornji deo Starog grada (video) – ZoomUe\nby Vesna Đurović · Published 1 новембра, 2017 · Updated 1 новембра, 2017\nUŽICE-Radovi na konzervaciji gornjeg dela Starog grada privode se kraju.Celokupna konzervacija tvrđave je višegodišnji projekat,koji iziskuje velika sredstva,rekao je direktor Zavoda za zaštitu spomenika kulture Kraljevo Ivan Milunović prilikom obilaska radova.\n„Izvršili smo dersovanje zidova i obnovili glavnu kulu na kojoj će se nalaziti vidikovac sa pogledom na Užice. Očekujemo da će Ministarstvo naredne godine opredeliti novac za nastavak radova na srednjem delu tvrđave gde ćemo polako doći do vodene kule. Preostaje još postavljanje turističke singalizacije na konzerviranom delu tvrđave i postavljanje zaštitne ograde“ ,rekao je Milunović i podsetio da je od Ministarstva kulture za trenutne radove dobijeno oko 6 miliona dinara ove godine.\nPo rečima gradonačelnika Užica Tihomira Petkovića celokupna konzervacija tvrđave, koja će se raditi fazno ,koštaće oko 70 miliona dinara,a za mesec dana Užice će dobiti idejni projekat potpune rekonstrukcije Starog grada.\n„Uporedo sa konzervatorskim poslovima na kamenim bedemima priprema se idejni projekat, koji su na sebe preuzeli arhitekta akademik Branislav Mitrović i reditelj Emir Kusturica, a koji će ponuditi i nove sadržaje radi oplemenjivanja Starog grada i stavljanja u turističku ponudu“,kaže Petković.\nTags: konzervacijastari grad\nby Slobodan Simic · Published 24 септембра, 2020\nNext story Akcija Zaštitimo decu (video)\nPrevious story Božanić : Gondola napreduje planiranom dinamikom


Kanton, općine i etažni vlasnici udruženim sredstvima kreću u sanaciju liftova | Sarajevo.ba\nMinistar prostornog uređenja, građenja i zaštite okoliša Kantona Sarajevo Faruk Kapidžić, načelnik općine Novo Sarajevo Nedžad Koldžo, pomoćnik načelnika općine Ilidža Jasmin Voloder, direktorica Kantonalnog stambenog fonda Belma Barlov i predstavnik Općine Novi Grad sa predstavnicima stambenih etažnih vlasnika potpisali su danas sporazume o zajedničkom finansiranju sanacije šest liftova na području ovih općina.\nPrema riječima ministra Kapidžića, ovo je prvo put da Ministarstvo za ovu namjenu udružuje sredstva sa općinama, a što će ubrzati i riješiti probleme stanara koji na ovu sanaciju čekaju od kraja rata. Također, i stanari su se odazvali i uzeli aktivno učešće u ovom projektu, te će oni sa oko 20 posto učestvovati u njihovoj sanaciji.\n“Nova praksa zajedničkog finansiranja sigurno će dati bolje rezultate na terenu. Pored neispravnih, imamo mnogo starih, dotrajalih liftova na čemu će se morati više raditi. Ovo ministarstvo i Kantonalni stambeni fond bit će na raspolaganju i dalje za ovakve i slične projekte”, poručio je ministar Kapidžić.\nKako je istakao načelnik Koldžo, današnjim sporazumom općine se konačno uključuju u postupak podrške, jer je rekonstrukcija liftova u nadležnosti Kantona.\n“Kao općina sa mnogo višekatnica i liftova, mi smo zaista imali problema oko stavljanja u funkciju liftova koje su još u ratu u potpunosti devastirani. Posebno pozdravljam prihvatanje inicijative i zajedničkog interesa da udruživanjem sredstava uđemo u brže rješavanje ovih za stanare životnih problema”, poručio je načelnik Koldžo.\nUkupno će za ovu namjenu u ovoj općini biti izdvojeno 126.000 KM, od toga općina izdvaja 40.000 KM, uz udio vlasnika stanova, odnosno stanara, od 80 KM po stanu. Ostala sredstva obezbjeđuje Ministarstvo prostornog uređenja, građenja i zaštite okoliša KS.\nU općini Ilidža u okviru ovog projekta bit će saniran lift u neboderu u ulici Ejuba Sarajkića 6 u Hrasnici, kao i lift u ulici Trg nezavisnosti 2 u općini Novi Grad.\nPredstavnici etažnih vlasnika u ovim zgrada nisu krili zadovoljstvo i zahvalnost prema općini i Vladi KS što se konačno krenulo sa ovim sanacijama. U proteklom periodu, u njihovim zgradama bili su u funkciji drugi dotrajali liftovi koji su često bili u kvaru što je otežavalo kretanje i život u ovim objektima kolektivnog stanovanja.


NEREŠENI PROBLEMI U OBLASTI VLADAVINE PRAVA U PRIVREDI\nSrbija je u 2017. godini dosta uradila na unapređenju poslovnog ambijenta, postala je privlačnija stranim investitorima, povećala je obim industrijske proizvodnje, ali su neki stari problemi ostali nerešeni, posebno u oblasti vladavine prava u privrednom sistemu...\nStatistika kaže da je srpska privreda napravila veliki napredak u godini za nama, kaže Goran Knežević, ministar privrede. Kao glavne pokazatelje ističe 18 milijardi dinara uloženih u razvoj preduzetništva, veliki napredak na Duing biznis listi Svetske banke i 30.000 novih radnih mesta.\nOve godine budžet Ministarstva privrede biće oko 20 milijardi dinara, od čega će, prema rečima Kneževića, 90 odsto novca biti uložena za opremanje lokalne infrastrukture, privlačenje investicija i razvoj malih i srednjih preduzeća.\nIako su Ministarstvo i pokrajinski sekretarijat za privredu prošle godine i novčano i nefinansijski pomagali privrednike, njihovo poslovanje je bilo otežano zbog brojnih pravno - birokratskih problema.\nMeđutim, njihovo rešenje treba tražiti pre svega od ministarstava finansija i pravde.\nIzvor: Vebsajt RTV, 02.01.2018.


Ekspoze je spisak lijepih želja | Radio Trebinje\n26 септембра 2018, 3:24 PM\n19. децембра 2014., 09:28\nBIJELJINA | Ekspoze premijerke Željke Cvijanović je spisak lijepih želja i ne ostavlja utisak da ova vlada zna kuda ovu zemlju da vodi, istakao je u emisiji „Puls“ potpredsjednik NDP-a Zdravko Krsmanović.\nOn tvrdi da opozicija najviše zamjera što pred sve većim finansijskim problemima, ova vlast zabija glavu u pijesak, vodeći se uskostranačkim interesima.\nNova Vlada je Vlada kontinuiteta, bez želje za promjene, tvrdi Krsmanović i dodaje da je to najbolje pokazala premijerka koja nije htjela ni da razmatra niti jedan konstruktivan prijedlog opozicije za izlazak Republike Srpske iz krize.\n„Onda jednostavno od ove vlade ne očekuje se ništa dobro i ona će nastaviti istim putem, a to je put zaduživanja, put rasprodaje prirodnih resursa, put neravnomjernog razvoja Republike Srpske, put obračuna sa političkim neistomišljenicima, sigurno na još arogantiniji i bezobzirniji način“, smatra Krsmanović.\nI izbori su pokazali da pola Republike Srpske je nezadovoljno radom Vlade Srpske koja je sada samo prekomponovana.\n„Ako ova vlast to ne vide stići će ih politička kazna. Činjenice koje su sada na stolu su da 40 posto budžeta ide za vraćanje kredita. 2015. godine se očekuje da će trebati 600 miliona KM da se vrate stari krediti. I mi te kredite vraćamo novim nepovoljnim kreditima kod komercijalnih banaka. Istovremeno, Cvijanovićeva u svom ekspozeu ne reče ni riječ da nema ništa od znatno povoljnije kreditne linije iz Rusije“, ukazuje Krsmanović.\nOpzicija najviše zamjera ovoj vladi je odnos prema velikim investicijama koje su potpuno pogrešne, a to su auto-putevi koji vode iz ničega u nigdje, a ne grade se energetski kapaciteti na vlastitim resursima.\nNemamo mosta na Savi i sad vlast hoće da pravi put ka livanjskom kantonu u Mliništa, što je suludo, tvrdi Krsmanović.\n„Auto-put je put koji će sebe da otplaćuje od putarine, a vi pravite auto-puteve koji vode pored imanja predsjednika Republike Srpske i gdje još uvijek nijedna naplatna rampa ne radi. Od auto-puta Banjaluka-Gradiška nijedne marke priliva nismo imali“, kaže Krsmanović.\nOn zaključuje da je politika naše vlade bezidejna i bez jasne stragije razvoja Republike Srpske.


Projekat „Psihosocijalni tretman počinilaca porodičnog nasilja, kao ulaznica za trajnu promenu“ – Krizni centar za muškarce\nProjekat „Psihosocijalni tretman počinilaca porodičnog nasilja, kao ulaznica za trajnu promenu“\nadmin Aktuelnosti 18.07.2016. 22.09.2016.\n20.06.2016. godine, u Medija centru, održana je uvodna konferencija povodom pocetka projekta: Psihosocijalni tretman pocinilaca porodicnog nasilja, kao ulaznica za trajnu promenu“, koji ce u narednih godinu dana sprovoditi nevladina organizacija IAN, Medunarodna mreža pomoci, koja je nosilac projekta, uz finansijsku podršku Ambasade kraljevine Holandije.\nMariela van Miltenburg, zamenica ambasadora u Ambasadi Kraljevine Holandije u Beogradu, predstavnik donatora projekta: Uvodno predstavljanje;\nMina Mitic Lazarevic, menadžer projekta, predstavnik IAN-a: Najava projekta „Psihosocijalni tretman pocinilaca porodicnog nasilja kao ulaznica za trajnu promenu“\nAna Jankovic Jovanovic- doktorantkinja pravnih nauka, spoljna saradnica IAN-a: Pravni okvir za primenu psihosocijalnog tretmana u slucajevima nasilja u porodici;\nVera Despotovic, specijalista psihoterapije i medijacije, Fakultet za medije i komunikacije, predstavnik Kriznog centra za muškarce: Dosadašnja iskustva u oblasti rada sa pociniocima nasilja u partnerskim odnosima;\nGordana Radic, zamenik javnog tužioca, predstavnik Prvog osnovnog javnog tužilaštva u Beogradu, Odeljenje za nasilje u porodici: Postupanje javnog tužioca, vezano za krivicno delo nasilja u porodici;\nIvana Ramic, sudija krivicnog odeljenja i portparol Prvog osnovnog suda u Beogradu: Procesuiranje krivicnog dela nasilja u porodici;\nDragan Vulevic, nacelnik Odeljenja za upravno nadzorne poslove u oblasti porodicne zaštite, Ministarstvo za rad, zapošljavanje, boracka i socijalna pitanja: Aktivnosti Ministarstva na unapredenju sistema zaštite od nasilja u porodici, kroz planirane izmene i dopune Porodicnog zakona, sa posebnim osvrtom na unapredenje reagovanja sistema u tretmanu pocinilaca nasilja.\nGalerija fotografija sa događaja:\n← Upis novih polaznika na edukaciju\nZavršetak Programa obuke I grupa →


Komšić: Postavljanje plinovoda na Savi je čin agresije na BiH – Vijesti-X.com\nKomšić: Postavljanje plinovoda na Savi je čin agresije na BiH\nPostavljanje plinovodnih instalacija preko rijeke Save, u svojevrsnoj tajnosti, bez znanja državnih institucija Bosne i Hercegovine, očito je još jedan čin agresije na našu zemlju, u okviru novog vida udruženog poduhvata, domaćih i inostranih aktera, kazao je danas Željko Komšić, član Predsjedništva BiH.\n“Zatražio sam informacije od Ministarstva vanjskih poslova Bosne i Hercegovine, koji su jasno rekli da nisu bili uključeni u ovaj postupak, niti postoji bilo kakav dokument kojim se inicira potpisivanje protokola, imemoranduma o saradnji ili međunarodnog sporazuma, kojim bi dvije suverene zemlje, Bosna i Hercegovina sa jedne strane i Hrvatska sa druge strane, ovakvo nešto dogovorom omogućile”, kazao je.\nSmatra da sad postaje jasno da je ovo bio akt sa one druge strane zakona i međunarodnog prava, u čemu su neki očito učestvovali.\n“Jedan od aktera koji nam mora ponuditi odgovore na pitanja kako je ovo uopće bilo moguće je Zoran Galić, direktor Granične policije Bosne i Hercegovine”, kazao je Komšić.\nTvrdi da bez obzira sa kolikim ljudstvom raspolažu i kakvi su kapaciteti državne Granične policije, polaganje ovolikih plinovodnih instalacija ne može i ne smije proći neprimijećeno.\n“Ovo je sasvim dovoljan povod da se traži odgovornost direktora Granične policije Bosne i Hercegovine i da nadležni organi, SIPA i Tužilaštvo Bosne i Hercegovine, odmah provjere eventualnu umiješanost pojedinaca u ovakvu nezakonitu aktivnost”, kazao je.\nKomšić očekuje od Ministarstva sigurnosti Bosne i Hercegovine, da odmah stupi kontakt sa Graničnom policijom BiH koja mora učiniti sve da se bespravni radovi odmah zaustave.\n“Vlada Republike Hrvatske neizostavno mora zaustaviti sve radove na plinovodu. Riječ je o potpunom skandalu i udaru na suverenitet države Bosne i Hercegovine”, istakao je član Predsjedništva BiH.\nSudar vozova u Egiptu, poginule najmanje 32 osobe\nDodik: Predsjednik RS treba biti i član Predsjedništva BiH


prof. dr Miladin Ševarlić Slaviša Miletić Dejan Dimitrijević Milorad Crnjanin Zoran Lazendić Miodrag Preković Goran Tišić Marko Radulović Radomir Vidrić Danilo Spasojević\nTrenutno se zdravstvena zaštita posmatra isključivo kao trošak i nastoji se da se smanjenjem kadra, kao i broja i vrste usluga, uštedi novac. Tokom poslednje dve decenije sistematski je urušavan zdravstveni sistem lošim upravljanjem sa centralnog nivoa, neracionalnim i neuravnoteženim reformama, a projekti u zdravstvu su korišćeni uglavnom za stranačku promociju. Strategija razvoja zdravstva ne postoji. Ono što je u celom razvijenom svetu odavno prihvaćeno kao najvažniji deo zdravstvene zaštite (promocija zdravlja i zdravih stilova života, prevencija bolesti i primarna zdravstena zaštita) u Srbiji se ili gura u zapećak ili se radi stihijski i bez jasnog plana i cilja. Konačno, lekari u Srbiji su sve stariji, a prosečna starost specijalista je oko 50 godina, zbog pogrešne politike zapošljavanja i usavršavanja koja traje već više od decenije. Umesto da se otklanjaju uzroci, leče se posledice i to toliko kasno da se i pored ulaganja velikih sredstava, znanja i truda, ne dobija ono što je najvažnije – poboljšanje zdravlja i kvaliteta života pojedinca i ukupne populacije.\nZdravlje kao resurs\nIzborićemo se da se zdravlje posmatra kao resurs, a ne kao trošak, jer samo zdravi ljudi mogu da stvaraju i grade.\nRadićemo na unapređenju zdravlja naroda kroz jačanje postojećih i uvođenje novih programa čiji je osnovni cilj očuvanje zdravlja i sprečavanje bolesti, uključujući i obrazovanje za zdravlje u svim uzrastima.\nPrimarna zdravstvena zaštita postaće okosnica zdravstvenog sistema i na tom nivou će se pružati najveći deo zdravstvenih usluga.\nRedovno usavršavanje lekara\nOmogućićemo redovno usavršavanje lekara i drugog medicinskog osoblja na primarnom nivou zajedno sa usvajanjem i primenom savremenih, standardizovanih protokola dijagnostike i lečenja. Istovremeno, to je jedini pravi i trajni način za uštede u zdravstvenom sistemu, odnosno za racionalno trošenje sredstava.\nObnavljanje zdravstvenog kadra\nNajhitnije ćemo preduzeti sve mere potrebne za obnavljanje zdravstvenog kadra u Srbiji jer se bez osposobljenih lekara i medicinskih sestara u dovoljnom broju u svim ustanovama ne možemo dostići željeni nivo i kvalitet zdravstene usluge.\nPovećanje obima i sadržaja kontrolnih pregleda\nPovećaćemo obim i sadržaj sistematskih i kontrolnih pregleda u svim uzrasnim grupama kako bismo bili u mogućnosti da utičemo na rizike za nastanak bolesti, ali i da bismo poremećaje zdravlja što ranije otkrivali i lečili, time unapređujući i kvalitet života građana i ostvarujući istovremeno stalne i značajne uštede u zdravstvenom sistemu.\nOjačanje fondova teško bolesne dece\nOjačaćemo fondove za lečenje teško bolesne dece i uložićemo više u lečenje steriliteta, kancerogenih i srčanih oboljenja.\nZdravstvene knjižice za sve građanje Srbije\nZdravstvene knjižice imaće svi građani Srbije i one će biti bez čipa i centralizovane baze podataka o Vašem zdravlju koja se može zloupotrebiti.


Trkački ultramaraton 1 od 5 miliona u petak kreće iz Svilajnca - Politika - Dnevni list Danas\nPočetna » Politika » Trkački ultramaraton 1 od 5 miliona u petak kreće iz Svilajnca\nTrkački ultramaraton 1 od 5 miliona u petak kreće iz Svilajnca\nDeo trkačke zajednice Srbije odlučio se da svojim ličnim naporima podrži građanske proteste.\n2Piše: Danas Online 27. februara 2019. 11.50\nGrupa trkača rekreativaca krenuće u petak 8. marta iz unutrašnjosti Srbije, Svilajnac, na trkački put dug 115 km, navodi se u saopštenju.\nDuž „staze“ ultramaratona trkačima će se pridruživati sportisti iz drugih mesta. Planirani završetak ultramaratona je u subotu popodne 9. marta na platou ispred Filozofskog fakulteta. Na ovaj način trkači će ojačati protok energije, ljubavi i radosti u našoj Srbiji, čime će deo trkačke zajednice podržati građanske proteste #1od5miliona.\n1 od 5 miliona, maraton, protest\n27. februara 2019. u 12.00\nBravo za ove Maratonce!!! A gde ste profesionalni sportisti??? Gde ste vi sto vam se divimo, sto vam aplaudiramo svim srcem, sto vas neuspeh čini nas dan tragičnim, sto vaša pobeda čini da na trenutak zaboravimo svoje egzistencijalne muke, gde ste vi zbog čijih mečeva bežimo sa posla, sto se svadjamo sa ukućanima šta će se gledati na TVu, gde ste vi koje kao primer navodi,pao svojoj deci…Nema vas!!!\n28. februara 2019. u 08.02\nPa oni su tu kada treba nacionalna penzija da snime spot za Vodju, da uzmu 30.000 – 50.000 evra


Građani razgovarali sa predstavnicima opozicionih stranaka | Ritam Grada - vesti Kragujevac\nGrađani razgovarali sa predstavnicima opozicionih stranaka\n- Ritam Grada - Jul 21, 2019\nNa 29. protestu „Jedan od pet miliona“ u Kragujevcu predstavnici opozicionih partija odgovarali su na pitanja građana u vezi sa bojkotom izbora, „čišćenjem partijskih redova“, kao i vizijom razvoja Kragujevca posle promene aktuelne vlasti.\nNa Đačkom trgu građani su postavljali pitanja predstavnicima Narodne stranke, Stranke slobode i pravde (SSP), Šumadijske regije-Pokreta slobodnih građana (PSG) i Demokratske stranke (DS).\nIz Narodne stranke su poručili da opozicione partije „nemaju više kredita“ da ne ispune obećanja koja su dali građanima.\n„Mi ćemo kao stranka insistirati da ono što je potpisano u Sporazumu sa narodom bude poštovano do kraja. Kada je u pitanju bojkot izbora jasno je navedeno da ukoliko ne budu ispunjeni osnovni uslovi za izlazak na te izbore – oni moraju biti bojkotovani“ rekao je Ratko Kastratović iz Narodne stranke.\nBojan Stojadinović iz ŠR PSG je rekao da do predstojećih izbora neće biti promene izbornih uslova, jer kako je dodao, oni na vlasti „neće da prepuste svoje i bogaćenje svojih partija, prijatelja, rodjaka i kriminalnih klanova“.\n„Mi možemo ovu vlast da smenimo ili na ulici ili na izborima. Moje mišljenje je – i na izborima i na ulici“, rekao je Stojadinović i dodao da i za jedan i za drugi slučaj „treba da nas bude mnogo više“.\nObrad Turković iz SSP-a je rekao da je aktuelni gradonačelnik Kragujevca Radomir Nikolić ima „manjak ambicija“ i naveo da je od 2012. do danas urađeno „samo 600 metara autoputa preko Nikšićkog brda“, dok je za vreme njegovog prethodnika „izgrađeno 20 kilometara autoputa do Batočine“.\n„Ako se neko ne trudi da dovede novi model FIAT-a u Kragujevac – to je manjak ambicija. Znači, Kragujevac ne zaslužuje nekog ko nema ambiciju da ovaj grad bude prvi u Srbiji“, rekao je Turković i naveo da ga „lično pogadja“ što izgleda da vlast sada ima ambiciju da grad bude 170. u Srbiji.\nIz Šumadijske regije su rekli da je jedan od zadataka SNS-a da uništi lokalnu samoupravu, kao i da se o svim ozbiljnim poslovima odlučuje u dva centra u Srbiji i da su oni „u jednoj porodici“.\n„Posle ovih moraće da se kompletno gradi sistem lokalne samouprave“, rekao je Bojan Stojadinović iz Šumadijske regije-Pokreta slobodnih gradjana.\nU Narodnoj stranci su naveli da je posle prvog zadatka – „rušenja mafijaškog režima u Srbiji“, među prioritetima da se u Kragujevcu raspiše javni konkurs za projektno sufinansiranje medija.\nPosle toga bi sledila transparentnost trošenja budžetskog novca kroz stavljanje na internet softvera koji bi u realnom vremenu prikazivao „do detalja“ potrošnju budžeta.\nOlivera Ilić iz Demokratske stranke je rekla da kada se napravi šteta u kulturi i socijalnoj politici, nema novca da se to nadoknadi.\n„U poslednjih pet godina Kragujevac više nema ni taj sistem usluga socijalne zaštite koji je razvijala lokalna samouprava. Vi sada imate privatna preduzeća koja pružaju te usluge umesto da to bude usluga socijalne zaštite“, rekla je Ilić.


Najmnogoljudnija nacija - Veselin Jevrosimović\nDa je Fejsbuk država, sa bezmalo dve milijarde aktivnih korisnika, imao bi najviše stanovnika na planeti, za trećinu više od Kine. Da je Tviter nacija, imao bi stanovnika otprilike koliko i Sjedinjene Američke Države, dok bi Instagram bio duplo veća zemlja. Ako se zamislimo nad ovim podacima, razumećemo kolika je moć društvenih mreža u savremenom društvu. Još važnije, iza ovih servisa stoje kompanije i pojedinci koji njima upravljaju. Logično je onda što se rukovodstva velikih država u poslednjih nekoliko godina ozbiljno bave pitanjem uticaja društvenih mreža i gigantskih IT firmi na globalnu politiku.\nU vremenu u kome tehnološki napredak prožima sve pore svakodnevnog života ljudi, odnosno kada inovacije i novi fenomeni nastaju tolikom brzinom da društvo jednostavno ne stiže da se prilagodi, uspostavi nove sisteme vrednosti i definiše pravila ponašanja, moć društvenih mreža postaje osetljiva tema. Širenje lažnih vesti, uticaj na javno mnjenje selektivnim prikazivanjem sadržaja koji ne podležu kontroli profesionalnih udruženja, komercijalizacija korisničkih podataka i prodaja poverljivih informacija oglašivačima, samo su neki od problema sa kojima se susrećemo. Pri tome ne govorim o opasnostima od hakerskih i drugih zlonamernih napada, što je posebna tema. U malom broju, svi navedeni problemi mogu ostati izolovani, ali kada govorimo o stotinama miliona ljudi koji su pod uticajem najvećih društvenih medija, onda imamo svojevrstan globalni monopol. Postoje standardni metodi regulisanja monopolskog položaja, od kojih je jedan razdvajanje kompanije na više manjih nezavisnih firmi. U slučaju Fejsbuka to bi moglo biti urađeno po liniji delatnosti jer je on istovremeno društvena mreža, medij, IT kompanija i sistem za oglašavanje. Neki političari čak predlažu ovaj potez kao poslednju meru ako se situacija ne popravi.\nFejsbuk ipak nije država. Mogao bi, doduše, uskoro da dobije još jedno obeležje „državnosti“. Naime, objavljeno je da Fejsbuk aktivno radi na razvoju sopstvene kripto-valute i izučavanju potencijalnih primena blokčejn mehanizama. Ideja virtuelnog novca društvene mreže je da korisnici mogu međusobno da trguju korišćenjem ove valute i kupuju određene usluge servisa. Sve to dodatno potvrđuje ideju o Fejsbuku kao najmnogoljudnijoj „naciji“.


Šaraba: Vučurević se svađa i troši | Trebinje Live\nŠaraba: Vučurević se svađa i troši\nPredsjednik Kluba odbornika NDP-a u Skupštini grada Trebinja Slobodan Šaraba izjavio je da ova partija "nije imala saradnju sa gradonačelnikom Slavkom Vučurevićem, koji je sklon sukobima i zahvaljujući njima, nažalost, opstaje na vlasti".\n"Bili smo potpuno otvoreni za saradnju sa gradonačelnikom, ali je to izgleda veoma teško realizovati zbog njegovog ponašanja", rekao je Šaraba novinarima u Trebinju, komentarišući isključenje NDP-a iz koalicije i činjenicu da ova partija nije više dio skupštinske većine u gradskom parlamentu.\nVučurevićeve kritike na njegov rad, kao i rad NDP-a, Šaraba je nazvao "običnim budalaštinama i neistinama", ističući da će NDP i u narednom periodu nastaviti da kritikuje njegov rad i pokušati da određene stvari dovede na svoje mjesto.\n"Nećemo ćutati i bezrezervno prihvatati sve ono što gradonačelnik kaže. Nastavićemo da sarađujemo sa ostalim političkim partijama onoliko koliko bude bilo interesa. Ovo je posljedica odnosa jednog čovjeka, koji se izdigao iznad sistema i iznad svih političkih partija i koji nastoji da apsolutno vlada", kaže Šaraba.\nOn je dodao da je NDP bila nezadovoljna i zbog nerealizovanih predizbornih dogovora, ali nije razmišljala o istupanju iz koalicije, te da je sada najveće nezadovoljstvo izazvao odnos gradonačelnika Trebinja i njegova nesaradnja sa političkim partijama.\nOdbornici NDP-a kažu da su i ranije ukazivali na određene probleme u funkcionisanju grada, te da nisu bili saglasni ni sa katastrofalnim zaduženjem grada, kao i sa nacrtom rebalansa budžeta o kojem je trebalo danas da se izjašnjavanju, jer su brojne stavke "naduvane i više nego što treba i potpuno nerazjašnjenje".\n"Ako se ostali nematerijalni prihodi povećavaju za 300, 400 i 500 odsto, a mi ne znamo zašto, onda je to za svaku kritiku. Ne može Odjeljenje za urbanizam stavku nematerijalni prihodi koja je planirana na 10.000 KM povećati na 80.000 i da ne kažu o čemu se radi", ističu odbornici NDP-a, dodavši je pod velikim znakom pitanja ako neko poveća određene stavke u budžetu, a to ne obrazloži.\nU NDP-u ukazuju i na enormno visoke plate prvih ljudi grada, napominjući da, prema podacima iz Skupštine grada, gradonačelnik prima platu u iznosu od 3.900 KM, predsjednik Skupštine 3.500, a zamjenik predsjednika 2.600 KM sa stimulacijama.\nNDP ne isključuje mogućnost da će, nakon što su isključeni iz koalicije, njihovi kadrovi biti smijenjeni sa funkcija u gradskoj administraciji, ističući da je već vršiocu dužnosti načelnika Odjeljenja za opštu upravu Nadi Ilić, koja je, inače, član porodice poginulog borca, već rečeno da mora da napusti svoje radno mjesto.\nPoslije današnje sjednice gradskog parlamenta, koja je prekinuta zbog neusvajanja dnevnog reda, gradonačelnik Trebinja rekao je novinarima da je koalicija, koju čine PDP, SDS, PzP, PUP, SP, nezavisni odbornik Dragan Sorajić i odbornik iz reda nacionalnih manjina Milka Butulija, jednoglasno odlučila da NDP sa svoja tri odbornika bude isključen iz koalicije.\nNajnovija dešavanja u skupštinskoj većini opozicija ne želi da komenatriše, navodeći da je to isključivo stvar onih koji donose takve odluke.\nOdbornik SNSD-a Zdravko Butulija kaže da je ponašanje NDP-a u Skupštini, kao i bilo čije drugo apsolutno nezavisno od onoga što radi SNSD, ali da je u politici sve moguće, te da u budućnosti nisu isključene razne kombinacije među političkim partijama.\nPrema nezvaničnim saznanjima, skupštinska većina danas nije glasala za predloženi dnevni red, jer ne bi mogao da bude usvojen rebalans budžeta.


Mjere štednje nisu pomogle, crnogorski državni dug raste | SEEbiz.eu\nMjere štednje nisu pomogle, crnogorski državni dug raste\nObjavljeno: 17.05.2018 / 12:45\nPODGORICA - Ukupan državni dug na kraju prvog ovogodišnjeg kvartala iznosio je oko 2,66 milijarde eura, ili 60,6 odsto bruto domaćeg proizvoda (BDP), pokazuju podaci Ministarstva finansija.\n"Državni dug je povećan za 37,4 miliona eura, u odnosu na kraj 2017. godine, prvenstveno zbog emisije državnih zapisa", navodi se u Izvještaju o državnom dugu na 31. mart ove godine.\nSpoljni dug iznosio je oko 2,196 milijardi eura, a unutrašnji 469,2 miliona eura. Depoziti na kraju prvog kvartala 2018. godine, iznosili su 72,4 miliona eura ili 1,6 odsto BDP-a.\nVlada je nastavila da zadužuje građane i nakon prvog kvartala, uprkos mjerama štednje (više akcize, povećanje PDV-a na 21 odsto...) čiji je cilj da suzbiju javni dug. Tako je u aprilu izvršna vlast pozajmila 500 miliona eura kroz emisiju euroobveznica, dok se prošle sedmice zadužila još 250 miliona eura, uz garanciju Svjetske banke. Ukupno zaduženje od početka godine iznosi oko 825 miliona eura. Rebalansom ovogodišnjeg budžeta predviđeno je da se Vlada u 2018. može zadužiti oko 940 miliona eura.\nPotpredsjednica Demokrata Zdenka Popović očekuje probijanje limita od 940 miliona eura "s obzirom na to da je Vlada u prvom kvartalu ove godine bila vrlo ažurna i revnosna kada je u pitanju zaduženje građana".\n"Svako novo zaduženje građana Crne Gore je nekoliko koraka unazad od članstva u EU. Zato bi dobro bilo da gospodin (Milo) Đukanović objasni građanima kako misli da 'vrati Crnu Goru svojoj kući', ako Vlada ekonomskom politikom čini sve da Crna Gora tražeći put 'do kuće' zaluta", rekla je "Vijestima" Popović.\nOčekuje probijanje limita zaduženja od 940 miliona: Popović FOTO: Savo Prelević\nOna je podsjetila da se novim zaduženjima Crna Gora udaljava od kriterijuma iz Mastrihta koji jasno definišu visinu državnog duga koji ne smije biti veći od 60 odsto BDP-a. "Problem zaduženja ne bi bio poguban za građane Crne Gore da se zadužujemo radi ulaganja u kapitalne projekte i razvoj. Problem je što se zadužujemo radi potrošnje i vraćanja kredita i kamata. A sve to prati sistemski problem, slaba ekonomija, ogromno sivo tržište, preglomazna administracija, fiskalna nedisciplina privrednih subjekata i rad Vlade u korist privilegovanih pojedinaca i tranzicionih dobitnika a ne rad u interesu građana", kazala je Popović.\nPotpredsjednik Građanskog pokreta URA Miloš Konatar rekao je da najava novih zaduživanja više nije novost, a iznos od preko 800 miliona eura zaduženja za prva četiri mjeseca u 2018. godini djeluju poražavajuće i ukazuju na pogubnost Vladine politike u oblasti javnih finansija. "Da vlada ne zna šta radi najbolje govori podatak da je budžetom za 2018. godinu bilo predviđeno zaduživanje od 295 miliona eura i da smo mi sad poslije samo četiri mjeseca došli do iznosa od preko 800 miliona eura", kazao je Konatar "Vijestima". Podsjeća da je URA u ekonomskom programu kao jednu od ključnih mjera predložila donošenje moratorijuma na dalje zaduživanje države.\n"Nama je u ovom trenutku neophodan društveni konsenzus kako bismo prekinuli dalje zaduživanje države za finansiranje tekuće potrošnje. Crnoj Gori su neophodne političke promjene, ali i promjene u ekonomskoj politici koje će najprije dovesti do zaustavljanja daljeg nerazumnog zaduživanja zemlje", poručio je Konatar.\nU izvještaju Ministarstva navodi se da je od 1. januara do 31. marta ove godine zaključen kreditni aranžmani sa Međunarodnom bankom za obnovu i razvoj (IBRD) za projekat MIDAS 2, od 30 miliona eura i za projekat Unapređenje poreske administracije od 14 miliona eura. Za nabavku tri helikoptera za Ministarstvo odbrane Export Development Canada (EDC) kredit iznosi 26,55 miliona eura.\n"U toku prvog kvartala otplaćen je državni duga po osnovu glavnice, u ukupnom iznosu od 99,75 miliona eura, od čega se 82,57 miliona eura odnosilo na otplatu duga rezidentima, što uključuje i 74,53 miliona eura za refinansiranje državnih zapisa, dok je otplata duga nerezidentima iznosila 17,18 miliona eura", kazali su iz Ministarstva.\nTokom prvog kvartala, Vlada se za infrastrukturne projekte, uključujući i izgradnju prve dionice autoputa Bar-Boljare, zadužila 8,2 miliona eura.\n"Za projekat finansiranja izgradnje prve dionice autoputa Bar-Boljare, Smokovac-Mateševo, u toku prvog kvartala, iz kredita sa kineskom Exim bankom, angažovan je ukupan iznos od 6,4 miliona dolara, odnosno 5,2 miliona eura, dok je, u istom periodu, za navedeni projekat, iz budžeta obezbijeđen iznos od oko 0,8 miliona eura", piše u izvještaju Ministarstva.\nTagovi: crnogorski državni dug, Vlada Crne Gore, Exim banka, autoput Bar-Boljare\nHUP: Kriza nije vrijeme za povećanje minimalne plaće\nZAGREB - Iz Hrvatske udruge poslodavaca (HUP) u četvrtak su upozorili kako razdoblje krize uzrokovane pandemijom covid-19 nije pravi trenutak za povećanje minimalne plaće.\nIndustrijska proizvodnja pala jedanaesti mjesec zaredom\nANALIZA - U Hrvatskoj je u rujnu industrijska proizvodnja pala 11. mjesec zaredom na godišnjoj razini, no nešto sporije nego mjesec dana prije.


Opcije za otvaranje dokumenata – Excel kuhinjica\nVaša lokacija: Naslovna › OSNOVNI POJMOVI › Opcije za otvaranje dokumenata\n22.03.2015 | Kategorija: OSNOVNI POJMOVI\tPojmovi: Excel, OneDrive, Open, Open a copy, otvaranje kopije, Pin, pinovanje, Recent Documents, SharePoint\nAko uđete u Backstage View, klikom na File karticu, i odaberete opciju Open u glavnom delu prozora najpre ćete da vidite izbor lokacija gde možete da pronađete dokumente, a zatim i same dokumente na tim lokacijama. Nakon instalacije, Excel će vam ponuditi opciju za otvaranje nedavno korišćenih dokumenata (Recent Documents), datoteka u OneDrive skladištu podataka (OneDrive) i datoteka na računaru (Computer). Poslednja opcija Add a place služi za dodavanje novih lokacija, što može biti neki OneDrive nalog ili lokacija na SharePoint portalu.\nFokusirajmo se na otvaranje nedavno korišćenih dokumenata! Ako kliknemo na ovu opciju sa desne strane prozora će biti prikazani nazivi nedavno korišćenih dokumenata, kao i njihove lokacije. Ako se pozicioniramo iznad jednog takvog naziva on će biti označen svetlozelenom trakom, a sa desne strane te trake pojaviće se ikonica koja podseća na čiodu (Pin). Klikom na ovu ikonicu vrši se dodavanje selektovanog dokumenta u omiljene lokacije. Svaki put kada ponovo otvorite Excel ovakve dokumente ćete moći da vidite među omiljenim lokacijama, na vrhu liste dokumenata. Ako kliknemo desnim tasterom miša iznad nekog od takvih dokumenata otvoriće se kontekstni meni koji nudi nekoliko opcija za manipulaciju dokumentom. Najpre, možemo da ga otvorimo (Open), uklonimo iz liste favorita (Unpin from list), uklonimo potpuno iz liste (Remove from list) ili možemo da uklonimo sve one dokumente koje smo ranije otvarali, a nismo ih dodali u favorite (Clear unpined Workbooks). Poslednja opcija može da bude korisna ukoliko započinjemo novi projekat, pa želimo da se ne vide dokumenti koje smo ranije otvarali, a da Excel ipak zapamti favorite.\nPosebno zanimljiva opcija je ona koja nam omogućava da otvorimo kopiju dokumenta (Open a copy). Ona na osnovu postojećeg dokumenta kreira njegovu identičnu kopiju, koja se razlikuje samo po nazivu kome se pridodaje neki redni broj. Na primer, ako se dokument zvao “plate.xlsx” nova kopija će se zvati “plate1.xlsx”. Ona pomalo podseća na opciju Save As, ali se razlikuje po tome što ne moramo da otvaramo neki dokument već pravimo njegovu identičnu kopiju.\nU ovom meniju može se naći i opcija Copy path to clipboard. Ova opcija kopira stazu do pronađenog dokumenta u privremenu memoriju (Clipboard), koja kasnije može da se iskoristi za pronalaženje fascikle gde se on nalazi. Na primer, ako je praksa u vašem preduzeću da čuvate dokumente na nekoj jedinstvenoj lokaciji za skladištenje podataka (npr. File Server, SharePoint Server, OneDrive), ovako kopiranu stazu možete da “nalepite” u e-mail kojim šaljete informaciju kolegi gde ste snimili datoteku na koji treba zajedno da radite.


“Naša radost” i “Lasta” imaju sporne javne nabavke – Semendria\n“Naša radost” i “Lasta” imaju sporne javne nabavke\n31. avgust 2012. PRIVREDA – Direktori javnih preduzeća i ustanova u Srbiji su za hitne nabavke i poslove proglašavali kupovinu automobila, izgradnju gasovoda, podizanje kredita, popravku liftova, nabavku uglja za grejanje, kutija za glasanje i slično samo da bi izbegli raspisivanje otvorenih tendera i da bi sklapali poslove direktnom ponudom s unapred izabranim firmama. Vrednost hitnih javnih nabavki kojima je prekršen zakon iznosi 8,4 milijarde dinara samo u prvih šest meseci ove godine.\nVrednost neopravdanih hitnih javnih nabavki u kojima su zabeležene neregularnosti porasla je deset puta za samo tri godine. Vrednost prošlogodišnjih hitnih javnih nabavki u kojima je bilo neregularnosti bila je 2,9 milijardi dinara, a sada je 8,4 milijarde samo za šest meseci. Poređenja radi, 2009. zabeležene su neregularnosti u javnim nabavkama vredne osam miliona dinara.\nNa spisku najspornijih javnih nabavki našle su se i dve smederevske firme “Naša radost” i “Lasta”.\n« Mlađan Dinkić : Tender za Železaru biće poništen\nSmederevski strelci nastavljaju Šampionat Srbije »